Hadiah kuwi bisa dadi cara nyenengake uwong. Sing paling seneng yaiku yen nampa hadiah sing ora disangka kaya sak liyane dina ulang taun. Mesti ana rasa kendheg nanging ya ana rasa bungah. Hadiah iki uga bisa dadi penyemangat lan bukti yen ana wong sing ngewenehi perhatian lan welas asih, salah sawijine guru. Yen arep ngewenehi kado, usahake bapak lan ibu guru ana ning kondisi sing normal lan ora ngalami kedadian apa-apa. Banjur golek informasi barang apa sing paling dibutuhake karo bapak lan ibu guru. Yen wes ana informasi, banjur bisa urunan ben ora kabotan mbayar utawa tuku kado. Kaping terakhir, yaiku ngewenehi kado ning wektu sing pas yaiku rampung pelajaran utawa istirahat.


Kadang wong iku mikire seje-seje nang perkoro sing diadepi nang ngarepe. Ono sing nganggep perkro iku ngisini, ono sing nganggep perkoro iku biasa ae. Nah perkoro sing dianggep ngisini iku yo macem-macem, karek wonge sing mikir ambek ngadepi maeng iku opo, nag ancene deke iku nganggep perkoro sing diadepi iku maeng ora ngisin-ngisine contohne ngentut sing basine ora ukur nang jero bis sampek wong pinggire kebasinen iku biasa yo bakal dadi perkoro sing biasa ae, tapi nang nganggep perkoro iku maeng dadi perkor sing ngisin-ngisine yo bakal dadi perkoro sing eleke megilan, masio iku maeng ora nang panggonan rame koyok ngunuku yo bakal tetep ngisini.


Aku tau moro-moro digepuk ambek koncoku pas ngombe banyu teko ngguri. Mari ngunu ake yo mesti mangkel ambek srengen, karo koncoku sitoke ngomong "ojo sampek srengen yo polahe bocahe maeng ora ngerti nag awakmu maeng ngombe". Akhire aku ora sido srengen. Mari ngunu kabeh wong sikolog yo akeh sing nganjurno nag ono perkoro opo ae ojo sampek marakno awakmu srengen soale iso dadekno pikiranmu ora iso mikir. Terus mari ngunu polahe srengen sing jenege tensi darah yo mesti munggah sing akhire iso dadekno darah tinggi. Nag wes dadi darah tinggi iso dadekno stroke, ambek sakteruse. Mangkane Kabeh tokoh agama utowo adat mesti nganjurno ojo gampang srengenenan utowo ngamukan.


Senadyan, khewan-khewan sing ono neng panggon sembeleh kui wis diiket nganggo tali tambang, awak dhewe tetep kudu ati-ati. Pas bakdo idul adha kui mesthi ono akeh khewan sing diiket neng cerak masjid utowo panggon sing dadi tempat sembeleh. Khewan sing biasane ono neng kono kui sapi lan wedus. Sing paling bahaya lan kudu awak dhewe gateke kui sapi. Soale, khewan kui duwe awak sing paling gedhe lan dheweke iso gajul nganggo sikil burine. Makane kui yen awak dhewe lagi liwat neng burine kudu ngati-ati. Awak dhewe iso kegajul lan balunge awak dhewe iso patah mergo kui. Khewan kui medeni banget soale, awak dhewe ora ngerti kapan dheweke bakal ngegajul wong sing neng burine.


Aku nduwe kanca sing usil banget lan uga sering ngerjani wong. Jenenge Abdi. Abdi iki seneng banget marai wong kebingungan. Salah siji korban usile Abdi iki yaiku mahasiswi anyar sing melu acara malam keakraban. Abdi iki salah siji bocah kepanitiaan ning divisi perlengkapan. Dekne teka dhisik ning penginepan lan ngecek kabeh persiapan. Nakale, dekne ngijolake tengeran jedhing kanggo putri lan tengeran kanggo putra. Pas para peserta teka, dekne ngakak kemekel amarga para mahasiswi bingung jedhinge ana urinoar nanging ora ana jedhing biasa. Banjur bocah-bocah iki kisinan lan Abdi diseneni karo ketua panitia. Nanging kuwi ya dadi guyonan sing paling diiling saka malam keakraban.


Pas aku dolan nang pasar malem sing ono nang Kampung Inggris, aku dijak tuku jajan karo koncoku. Nah bocahe iku oleh jajan ora karoan pokoke opo sing disenengi mesti dituku. Aku sing ancene ora sepiro jajan yo mok delok tok mergo jajanane ora karoan. Terus mergo kewoan gowo tibake getoke bocahe iku maeng cicir nang lemah ambek jibrat ora karoan. Bocahe langsung piye ngunu mergo panganan sing disenenge maeng endute ora karoan. Terus aku sing ngerti yo ngomong "mangkane ati-ati ben ora cicir". Terus bocahe maeng iku jawab nag deke iku paling jember ambek panganan sing endut soale terus eman mergo ora kenek dipangan.


Saben isuk bunga diterna ibune ning sekolah . amarga omah e bunga ning jakarta melu bapak e pindah nggon kerjoan dadine budal sekolah saben dino mesti macet. mangkane bunga ditangekno ibune isuk pol ben ora kari sekolah e . ibune mesti moreng-moreng ning bunga yen bunga ora gelem tangi isuk. jarak e sekolahane bunga iki adoh pol mangkane kudu numpak montor. ora mung wayah budal sekolah macet e dalan iku nanging wayah mulih sekolah yo macet pol ditambah panas e jakarta entak entak ning sirah . bunga lan ibune kudu sabar sabar yen urip ning kawasan jakarta wis pasti ono sing jenenge macet.


Cerita ketemu idola kuwi pancen cerita sing ora bisa dilalekake. Pas aku ning Korea lan melu festival, aku ngeliwati salah sawijining wong sing mirip banget karo penyanyi PSY, yaiku penyanyi Korea sing terkenal saka lagu "Gangnam Style". Wong kuwi nduwe esem sing kalem lan ora katon sombong. Jebul pas arep balik, aku ndelok wong kuwi munggah panggung lan tibake kuwi PSY temenan. Aku ora nyangka amarga aku bisa sepanggung karo PSY masio ora kolaborasi. PSY kuwi terkenal ning Korea amarga lagune sing semangat lan penak kanggo jogedan. PSY uga duwe agensi sing maju lan disenengi wong akeh. Sesuk yen ana rejeki, aku pengen ketemu karo PSY maneh lan njaluk foto.


Jin utowo hantu iku paling sering ganggu menungso iku pas wong lagi turu. Diganggune iku isok teko ngimpi sampe marai wong iku tindihen. Awak dewe sebagai wong muslim isok ngelakoni hal-hal tertentu ben gak diganggu pas turu. Onok beberapa cara. Siji, ojok lali wudhu pas kate turu. Loro, turu madep kiblat. Telu, moco dungo-dungo sing akeh. Dungo iku meliputi teko dungo kate tuku, syahadat, ayat kursi, Al-Fatihah, An-Nas ping telu, Al-Falaq ping telu, Al-Ikhlas ping telu, dungo gawe wong tuwo, ambek dungo gawe dunyo akhirat. Iku mau cara-cara sing isok dilakoni gawe awak dewe wong muslim sak durunge turu ben gak dinganggu jin utowo hantu.


Kacilakaan mobil utowo montor kui neng dalan pancen medeni. Ora ono wong sing gelem dadi korban. Wong sing delok wae wis ngeroso ngilu opo meneh sing langsung ngerasake. Penyebabe kacilakaan kendaaran kui iso disebabke seko kendaraane dhewe. Kendaaran, mobil lan montor, sing kurang apik iso nyilakake pengandarane lan wong liyo. Sing iso nyebabke kecalakaan kui salah sijine rem sing ora pakem. Pengendara pas lagi delok dalan sing bahaya dadi ora iso ngerem mendadak utowo ngerem darurat. Sak liyane kui ora nganggo koco spion sing bener kui uga iso marake kecelakaan. Terus ban sing gundul kui uga gawe ora stabil kendaraane awak dehwe dadi gampang tibo.


Sing diarani sedeh polahe urip dewe iku macem-macem. Ono sing temen-temen urip dewe koyok wong ora duwe keluarga, Ono sing campur wong akeh tapi rumongso urip dewe, ambek ono sing ngarani nag deke iku urip ijen padahal akeh kancane nag pinggire. Dadi sing darani sedeh urip dewe iku karek wonge sing ngelakoni ambek wong sing nag pinggire sing wani ngarani nag wong iku maeng urip ijen. Soale kabeh iku maeng karek lingkungan sosiale sing garai wong iku maeng ngalami kesedehan urip dewe. Mangkane kadang ono wong sing akeh koncone tapi deke iku koyok-koyok urip ijen soale koncone akeh sing ora ngregani wong iku, mboh polahe sifate sing elek, utowo polahe wonge aneh yo ora ero.


Dino iki, aku dijaki dulurku gawe nang Ramayana. Mergo awak dewe gak onok sing nduwe SIM, akhire awak dewe berangkat numpak angkot bareng-bareng. Engkok bakal transit gawe ganti angkot nang Ramayana ne, dadi engkok mandek nang ngarep SPBU buru ngetem angkot arah Ramayana. Pas aku ndelok SPBU, aku langsung nyaut ‘kiri pak!’ dan langsung digepuk karo dulurku. Jarene guduk SPBU sing iki, tapi sing sijine maneh. Aku langsung isin puol. Opo maneh saiki angkote temenan mandek. Terus mergo gak onok sing mudun, akhire onok ibu-ibu sing ngalah dan mudun nang kono. Aku sing wes isin pol mek isok nunduk mbasio dulurku wes ngguyu kemekelen mergo kebodohanku.


Aku tau jumbul mergo delok film terus moro-moro iku langsung metu raine kuntilanak. Neg tak pikir asline iku yo ora medeni lok, tapi sing garai maleh jumbul iku suasana sing digeleh nang film iku maeng sing garai dek-dekan terus marakno pikiran iku plas-plas, terus langsung wet ditokno raine kunctilanak sing medeni, nag ngunu masio wong sing kendele megilan yo tetep jumbul-lah. Apomaneh sing koncoku sing nang pinggerku moro getak sisan yo tambah dredeke pol lah aku. Wes jumbul polahe delok raine kuntilanak maeng terus digetak sisan. Yo asline nag jumbul sing kenemenen iku yo ora apik soale iso dadi gilamen sing ora mari-mari akhire dadi trauma.


Bayar zakat iku dadi salah siji teko limang rukun islam sing wajib dilakoni. Onok rong jenis zakat, yaiku zakat fitrah karo zakat mal. Zakat mal iki zakat sing wajib ditokno ambek wong sing memenuhi syarat. Nang Indonesia, zakat mal iki identik karo tabungan, duit, perdagangan, emas, utowo perak. Wong nek wes nduwe harta sing nilaine setara karo 85 gram iku wes wajib gawe ngetokno zakat mal. Zakat mal iki ditokno pisan sak tahun. Gawe awakmu sing nduwe harta berlebih dan wes mencapai nisab e, ojok lali gawe zakat mal lho rek. Hukume iku wajib, dadi nek gak ngelakoni awakmu bakal duso.


Wong sing wedinan nag ambek banyu biasane iku ora iso ngelangi, nah kanggo wong sing ngunuku ancene dikongkon ngulinakno ambek banyu ben ono opo-opo iku ora kagok, opo maneh nag nang daerah sing ancene rawan  karo banjir, yo tambah disarannno latihan ngelangi ben tatak ambek ora wedian. Ket jaman biyen sing jenenge ngelangi iku mesti disaranno karo wong tuo ben iso ngadepi bencana sing jenenge banjir mergone nag ora ngunu engko bakal kewoan nag ono perkoro koyok banjir maeng. Dadi nag iso yo kudu dilateh ben ora wedi ambek klelep polahe ora kulino ambek banyu terus yo kudu iso sinau ngelangi ben ora kagok nag apan ngadepi perkoro banjir maeng.


Roso wedi polahe delok setan iku yo ora nggumun se, soale rupane setan iku medeni, ora koyok barang sing dipetuki menungso. Koncoku sing tau diketoki gendruwo ae saiki nag dijak metu bengi wes ora tau gelem mergo saking wedine nag kebalenan mane. Roso koyok ngunuku kudune nang diilangno soale nag ora nang diilangno bakal keterusan terus garai wong iku maeng ora wani lapo-lapo nang kondisi sing podo pas dipetuki setan iku maeng. Yo jane ora atek wedi nemen-nemen wong setan kan mok ngetok sedelok terus ora bakal iso ngetok terus soale ancene seje alam. Tapi sing jenenge wong wes kadong keweden ambek trauma yo mesti ae bakal wedi.


Ngilokna wong liya iku tindakan sing ora disenengi karo Gusti Allah. Wong sing senengane ngilokna wong liya iku sejatine wong sing sombong kan ngerasa awake dhewe sing paling bener lan paling apik. Tuladhane wong sing seneng ngilokna wong liya elek, dheweke wis mesti ngerasa yen awake iku wong sing paling ayu utawa bagus. Ngilokna fisik iku uga kaya ngilokna Allah sing wis nyiptakake manungsa. Allah nyipatakake manungsa karo fisik sing beda-beda iku tujuane supaya manungsa dadi bersyukur lan bisa nrima apa anane. Ora malah kanggo bahan ngilokna wong liya. Mula kene yen beriman karo Allah aja nganti ngilokna fisike wong liya, ya!.


Ancaman militer iku ancaman sing nganggo kekuatan bersenjata sing terorganisasi terus dinilai nduwe kemampuan mbahayakno kedaulatan negara, keutuhan wilayah negara, ambek keselamatan segenap bangsa. Onok akeh jenis ancaman militer sing tercantum nang UU nomer 3 tahun 2002 nang penjelasan pasal 7 ayat 2 tentang agresi. Nang kene bakal dijelasno papat di antara akehe jenis ancaman militer. Siji, agresi. Agresi iku berupa penggunaan kekuatan bersenjata ambek negara liyo sing bakal ngaruh nang kedaulatan negara, keutuhan negara, ambek keselamatan warga kono. Lono, pelanggaran wilayah. Maksute iku tindakan ngeleboni wilayan tanpa izin, bah iku nganggo pesawat utowo kapal. Telu, spionase. Maksute iku kegiatan teko intelijen sing dilakoni gawe ngentokno informasi utowo rahasia militer utowo negara. Papat, sabotase. Kegiatan iki dilakoni gawe ngerusak instansi penting militer utowo objek vital nasional dan isok mbahayakno keselamatan bangsa.


Awak dhewe sok ketemu telek khewan neng dalan. Biasane kui awak dhewe nemoke telek jaran sing geret delman utowo telek-telek wedhus sing bar diangon. Yen awak dhewe delok telek -teluk kui meding awak dhewe hindari. Soale, kui uga iso gawe reged omahe dhewe. Misale, awak dhewe ora sengojo ngelindes telek kui nganggo ban montore dhewe. Padahal montor kui pas wengi mlebu omah. Mergo neng bane ono teleke, omahe dhewe dadi mambu. Yen misale, awak dhewe midak kui nganggo sendal. Pas sendale ditotok neng rak, telek uga melu nempel neng kasut lan sandal-sandal sing liyo. Makane kui, timbangane awak dhewe kudu ngerisiki omah utowo kendaraane dhewe, mending awak dhewe hindari telek kui neng dalan.


Aku ora ngerti opo jurusan sing kudu tak pilih neng kuliah pas SMA. Aku mung iseng wae milih Sastra Indonesia pas jalur SNMPTN. Alesane uga simpel, aku yakin karo bijiku pas sekolah kui aku bakal ketompo ning kono. Nanging, aku ora ngerti pelajaran koyo ngopo sing iso tak jepuk kanggo bekel golek gawean. Aku ora ngerti kui tekan aku mlebu neng kelas filologi. Elmu filologi kui bidang ilmu sing selama iki tak goleki. Aku seneng karo sejarah lan aku uga seneng karo nasihat utowo kebijaksaan seko nenek moyang. Rong perkoro kui mlebu neng pelajaran filologi. Filologi kui ilmu sing mempelajari babagan teks utowo naskah kuno.


Marah tanpa penyebab iku akeh banget penyebabe. Salah sijine iku gangguan mental sing onok nang njero awak dewe. Ben eroh gangguan mental opo sing diderita awak dewe, awak dewe kudu konsultasi nang psikolog utowo psikiater. Rong ahli iku isok ditemoni nang Rumah Sakit. Salah sijine iku Graha Amerta. Nek awakmu butuh mrono, tutono rute iki. Berangkat teko jalan Walikota Mustajab, mlaku lurus. Jupuk jalur kiwo nang jalan Mayjen Prof. Dr. Moestopo dan terus dalan tuti dalan iku. Nek ketemu Rumah Sakit Husada Utama, awakmu belok nengen nang jalan Dharmawangsa. Mbari ngono, belok ngiwo nang jalan Airlangga. Engkok tujuane onok nang kiwo dalan.


Kejebak macet kui mesthi marai mangkel. Awak dhewe ora gelem wektu duwe entuk gur mung dalan. Awak dhewe uga bosen neng jero mobil utowo neng duwur montor ora iso ngopo-ngopo. Seko penyababe, macet kui akeh jenise. Sing pertama, macet mergo preinan. Pas lagi preinan dowo, akeh wong sing pengen plesiran utowo dolan, dadine kendaran dadi numpuk neng dalan. Sing keloro, macet mergo mudik. Pas nyeraki bakdo kui akeh wong sing arep baling neng desone dhewe-dhewe. Biasane kui sakdurunge bakdo sing macet seko arah kulon, yen bar bakdo seko arah wetan. Sing ketelu, macet mergo bencana alam. Iso wae ono tanah longsor utowo wit tibo sing ngalangi dalan. Iso uga dalan kui lagi keno banjir bar udan deres.


Penyakit mental hyperarousal kuwi salah siji penyakit sing disebabake saka komplikasi PTSD. Hyperarousal iki duwe akibat sing luwih gedhe saka PTSD yen ora cepet ditangani. Penyakit iki dipicu saka pengalaman sing marai trauma utawa marai emosi penderitane ora stabil. Pengalaman sing paling sedih uga bisa dadi pemicu penyakit iki. Penyakit iki ora mung insomnia, tapi efeke bisa ning jantung lan nyebabake aritmia utawa denyut jantung sing ora stabil. Hyperarousal uga bisa nyebabake mimpi sing ala kanggo penderitane. Penyakit iki uga nyebabake penderitane wedi lan ora wani ngadepi marabahaya lan masalah. Penyakit iki nduwe jangka wektu sing luwih dawa lan luwih angel diobati.


Keno PHK kui, hal sing paling ora ngepenake kanggo akeh wong, salah siji karo wong-wong enom sing lagi ngerintis karire. Dee wes ngeliwati akeh penolakan ben entuk gawean kui nanging akhire dipecat uga. Naning, mergo isih enom kui awak dhewe kudune ora sedih-sedih banget. Emang, awak dhewe dadi ora duwe gaji utowo penghasilan kanggo ngecukupi kebutuhan utowo kepenginan. Sisi positife, awak dhewe mungkin dihindarke seko gawean sing ora cocok. Iso wae selama iki awak dhewe tetep ono neng gawean kui mergo gajine dudu mergo awak dhewe seneng karo gaweane. Awak dhewe dadi iso jajal gawean ning bidang sing bedo supoyo awak dhewe iso entuk gawean sing sesuai karo kemampuan lan minate dhewe.


Plagiat iku akeh banget kedaden nang dunia akademik, terutama nang dunia perkuliahan. Hampir nang kabeh jurusan iku pasti tau onok kasus plagiarisasi. Tapi plagiarisasi iku bakal gampang banget gawe kedeteksi nek awakmu kuliah nang jurusan Sastra Indonesia. Nang jurusan iki, kemampuan menulis iku bener-bener diutamakno dan gak bakal isok awakmu ngeplagiat nang kene. Hal iki mergo dosen e iku bakal eroh endi tulisan sing asli ambek tulisan sing jiplakan. Gaya bahasane wong siji ambek wong liyo iku bedo, dan kabeh dosen nang jurusan Sastra Indonesia isok ngenali kabeh gaya bahasane para mahasiswane. Dadi nek salah siji mahasiswa sing biasane gaya bahasane koyok A, terus moro onok tugase sing nganggo gaya bahasa B, pasti bakal konangan.


Autophobia kuwi salah siji jenis fobia sing wedi marang urip dewean lan ora ana sing ngancani. Fobia iki pancen ora kalebu gangguan mental parah nanging tetep wae ngerasa ora nyaman lan ngerasa gugup. Wong sing nduwe fobia iki nduwe perasaan kudu dikancani wong terus lan ora bisa nang ngendi-ngendi dewean. Senajan fisike aman, wong sing kena Autophobia iki sering ngerasa ora aman saka maling, wong sing ora dikenal, suasana sing sepi, ora disenengi wong lan ditinggal. Gejalane uga meh padha karo fobia liyane yaiku keringeten, ndredeg, sesek napas, mumet, gangguan pencernaan, lan uga sak panunggale. Autophobia iki uga bisa ngganggu urip secara sosial.


Wong tuoku biyen tau ngandani nag awakmu ora wani dewean yo awakmu kudu moro nang wong kaeh ben wedi, iku pas aku isek cilik. Tapi pas aku wes rodok gedeh, wong tuoku ngomong nag awakmu isek wedi nag dewean paranono opo sing garai awakmu wedi ben awamu iku ero opo sing marakno awakmu wedi. Terus nag iso dolano sing adok ambek gembulo karo wong akeh ben awakmu iku duweni mental karo pikiran sing resik ora endot koyok areng. Dadi kanggo wong sing ancene wedian ang dewean iku yo kudu iso latihan ngadepi wedine gal saitik ben ora tau ambek ora ketalep nag wes kadung ketalep ambek wes kacel mesti bakal ewo ngilangnoe.


Saiki, panggon wisata kolam renang iku wes akeh banget dan mesti dadi destinasi favorit e wong-wong. Salah sijine iku Waterpark. Nang Waterpark, gak mek onok kolam renang tok, tapi onok sisan panggon dolen banyu sing asik. Mangkane iku sing dolen mrono iku gak mek uwong sing isok renang tok, tapi uwong sing gak isok renang pisan. Gawe awakmu sing gak isok renang, usahakno tetep onok nang area kolam sing awakmu sek gaduk. Gak usah nang panggon sing jero banget. Soale tujuane nang Waterpark iku kan gawe seneng seneng, guduk gawe lomba renang. Dadi mending nggolek aman ae, timbang engkok awakmu kelelep nang Waterpark tambah ewoh kabeh.


Akhir-akhir iki lagi akeh banget cerito uwong sing gak sengojo ndelok hantu mboh nang ndi. Ngomonge de’e mek meneng tok, tapi moro ketok onok sesuatu putih-putih lewat. Onok sisan sing ngomong nek de’e diketoki hantu iku nang panggon tertentu tok. Nek semisal awakmu sisan ngalami iku, ojok lali gawe moco ayat kursi sing akeh. Ayat kursi iki dijupuk teko Al-Qur’an yaiku surat Al-Baqoroh ayat 255. Ayat kursi iki nduwe arti memohon perlindungan nang gusti Allah SWT. Hal iku sing marakno ayat iki isok dadi ayat pengusir sekaligus ayat sing paling diwedeni karo setan. Dadi nek awakmu diganggu karo setan, akeh-akeh moco ayat kursi.


Aku duwe kanca saka Papua sing kuliah ning Jawa jenenge Belda. Belda iki mahasiswa sing oleh beasiswa langsung saka pemerintah kanggo daerah tertinggal lan diwenehi kesempatan kanggo kuliah ning kampus kanggo mbangkitake semangat bocah sing urip ning pedalaman kanggo sekolah. Belda iki bocahe apikan lan dadi kanca sing lucu uga pinter ning kelas. Dekne uga aktif ning kampus. Nanging ing sawijining dia, Belda iki mlebu kuliah nanging karo rupa sing nesu-nesu amarga ning kendaraan umum mau ana bocah sing ngundang lan ngece dekne amarga dekne saka Papua. Jarena dekne pegel amarga sing ngomongi kuwi wong sing wis gedhe lan kudune ngerti babagan iki.


Akeh wong sing seneng ngopeni kewan nanging ora peduli marang lingkungan sosiale. Jaman saiki, wong padha ngopeni kewan kaya kucing uga kelinci sing kotorane mambu lan bisa ngganggu tanggane nanging ya tetep ora peduli senajan wis ditegur. Kotoran sing ora cepet diresiki iki bisa ngundang penyakit kaya infeksi pernapasan uga penularan penyakit kewan marang menungsa. Rusuhe kandhang iki uga dipercaya bisa marai angel nduwe keturunan. Kamangka, para bocah kos saikil luwih teges babagan aturan nggawa kewan peliharaan lan malah ngelarang amarga ben ora ngganggu lan ngerusak hubungan sing ana ning kosan amarga kotoran kewan kuwi mambune bisa mbuleng lan marai mual.


Mbujuk iku salah siji tindakan sing paling gak disenengi ambek kabeh uwong, tapi sek akeh dilakoni sisan. Onok akeh penyebab wong iku mbujuki. Mulai teko ben ketok apik, nutupi kesalahan, dan akeh liyane maneh. Padahal kebiasaan mbujuk iku marakno rugi nang awak dewe dan isok berujung isin karepe dewe pas konangan. Teko kono, awak dewe kudu mulai leren gawe mbujuki. Cara gawe ngatasi mbujuk iku koyok ngene. Siji, golek opo sing dadi penyebabe ben isok nyegah gawe mbujuk. Loro, terapno batesan. Telu, ilangno pikiran elek nek awakmu kate ngomong jujur. Papat, terimo kenyataan. Limo, kelola stres. Terakhir, konsultasi nang pihak profesional.


Urip ing donya iku sawang sinawang. Dadi manungsa uga kudu bisa urip jejer karo makhluk liyane. Salah sijine lelembut. Barang alus kaya lelembut ngene iki ora bakal guda utawa ngamuk ning manungsa yen ora diganggu. Sawalike, barang alus kaya ngene bakalan ngguda banget nalika panggone dirusak utawa diusik. Lelembut wis duwe panggon sing wis dianggep dadi omah utawa sarange karo lelembut liyane. Biasane panggon sing wis ora tau dinggoni, peteng, lan rusuh. Mulane yen ana panggon kaya ngono aja nganti dirusak, aja nganti diusik, lan aja nganti diganggu. Yen pengin ngeresiki utawa mindah apa-apa, kudu ijin dhisik ya supaya loro karone ora ngerasa keganggu!.


Bahan sing apik gawe kampas rem iku material sing nduwe koefisien gesek sing apik gawe teromol utowo cakram rem. Biasane, koefisien gesek kampas rem iki bakal berkurang seiring karo mundake temperatur kampas ambek teromol utowo cakram. Proses iki sing disebut fading dan suwe suwe isok beresiko kedaden brake fading. Brake fading iki peristiwa rem blong sing terjadi mergo kampas rem kelangan traksi nang teromol, dadi kampas rem isok dikondo gak gaduk nang teromol e sing marakno gak onok gaya gesek iku mau. Biasane koyok ngene iku mergo rem bekerja terlalu abot sing marakno peningkatan panas nang kampas rem. Fenomena brake fading iki paling sering terjadi nnag rem teromol sing onok nang bus utowo truk.


Pas aku KKN biyen kui, aku ngepasi karo bakdo idul adha. Aku lan konco-koncoku setim kui dadi ngewangi panitia kurban neng kono. Awak dhewe ngewangi ngetok-ngetoki daging sing wis disembeleh lan ngirim-ngirimi daging sing wis dibungkusi neng omah-omah ning kampung kui. Nanging pas kui, ono koncoku sing ora ngewangi seko awal tekan akhir acarane kui. Dheweke dudu ora kepengen ngewangi, nanging dheweke ora iso. Dheweke ora kuwat ngambu daging sing amis koyo ngono kui. Dheweke jijikan karo ambu sing amis-amis. Dadi dheweke mung ngewangi awak dhewe pas bagi-bagi. Kui wae itungane dheweke ngancani, soale dheweke tetep ora wani cerak-cerak karo kantong sing isine daging.


Akeh hubungan keluarga sing remuk pas lagi jaman-jamane pemilu 2019 wingi. Wong-wong iso tekan ora seneng karo angota keluargane dheweke mergo beda pilihan presiden pas kui. Ora mung kui, wong-wong uga akeh sing podo saling benci mergo ora seneng karo ras, agama, utowo suku tertentu. Keluargaku termasuk sing hubungane dadi rada renggang mergo kui. Budhe ke ono sing luwih dukung Prabowo lan budhe sing liyane ono sing dukung Jokowi. Sing dukung Prabowo kui alasenane luwih Islami yen milih sing liyane kui umat Islam kui iso makin terpuruk. Akeh-akehane sing dukung Prabowo kui ora seneng karo etnis Tionghoa. Budhe-budhe kui tekan meneng-menengan pas pemilu kui. Malah ono sing tekan metu grup keluarga barang.


Dino iki Firda lagi entok jadwal gawe WFH, sing berarti de’e bakal njogo omah soale kabeh yo podo kerjo ambek sekolah. Pas jam 10, adike sing TK moleh. Buru tutuk omah, Firda kaget ndelok adike nangis gero-gero. Akhire Firda langsung ngampiri adike dan takon opo’o. Adike Firda ngomong nek de’e di-bully mergo gak eroh panganan jenenge sushi. Mergo iku, de’e dilokno kampungan ambek konco koncone. Dan adike iku keweden pol sampe gak gelem melbu sekolah maneh sesok e. Firda akhire nuruti njaluk e adike dan njarno arek iku gak melbu sekolah sak dino. Sesok, de’e wes niat gawe lapor nang guru sekolah e adike ben tindakan bully iku ndang ditindak dan adike isok sekolah dengan tenang maneh.


Wong sing nang dunyo iku roto-roto nag ono panganan endut yo mesti rodok mangkel ambek jember mergo rupane sing ora kenek dipangan. Nah endut iku maeng yo karek delok endute kenek opo, nah kenek barang sing ancene ora rusoh yo ora bakal jijiki, tapi nag sampek kenek barang sing ancene jijiki yo bakal jijik sing delok maeng. Nah nag ancene kadung ketok perkoro ngunuku sing tepak yo palang mireh wae ben ora ketok moto mergo nag ketok perkoro ngunuku kanggo wong sing seneng panganan mesti iso dadekno kelengan terus nag ancene mangan panganan. Mangkane wes palang mireh wae ben ora sampeh dadekno ilingan perkoro sing elek.


Ulan wingi pas aku dolan ambek koncoku nang alun-alun kota Bakpiah, koncoku moro-moro mandek ambek ngombe banyu, terus moro-moro kelakoane iku aneh. Pas tak takoni lapooh kok ngunu iku? deke ngomong "aku kok ngeroso koyok bocah sekolah ambek wong iku yo". Terus pas aku noleh, aku guyu ngakak sampek wetengku loyo polahe nag ngarep klambine podo ambek wong-wong sing wisata sak bes maeng. Nah koncoku sing wes kisinen terus akhire nyela jaketku gawe nutupi klambine sing podo maeng. Terus pas liwat pinggire tak beroki "mas anggotamu kari siji nang kene lok, iki jaketan". Terus koncoku miso-miso soale wes kisinen ambek raine ambange pol.


Ulan wingi pas ancene udan-udanan ora karoan mesti akeh pakean sing ora enak ambune. Nah pas iku, koncoku gawe klambi sing ancene rodok ora garing terus ambune rodok ora enak, nah koncoku sing sijine bocah wedok sing ancene terkenal nerocos lambene iku moro-moro ngomong nang koncoku sing gawe klambi ora langsung pas diumba maeng nag ambune ora enake pol garai irung keri. Nah aku sing ngerti iku langsung tak tengai ben ora marakno bocahe isin. Soale aku ngerti nag keadaane deke iku termasuk perekonomian elit (ekonomi sulit), dadi ben deke ora kisinen nemen mergo dilokno bocah wedok maeng. Yo masio ngunu deke iku asline wes kisinen mergo wes dielokno maeng.


Puput lan Rani dolan ana ing Mall paling gedhe ning Jakarta. Rani kepengin tuku tas, Puput kepengin tuku klambi sing lagi ana diskon gedhe-gedhean. Nalika lagi ngancani Rani kanggo milih tas, Puput kaget kaya ndelok wong sing dikenal uga lagi milih tas ning kana. Ndilalah kuwi yaiku Winwin, salah siji idola sing ana lagi misuwur ana ing Indonesia. Puput gemeter amarga ora nyangka bakalan ketemu Winwin ana ing toko tas kaya ngene. Kanti ngati-ati Puput njajal kanggo nyapa Winwin. Karo ngguyu, Winwin nyauti lan nyapa Puput sisan. Mumpung ana kesempatan, Puput njajal takok ning Winwin kanggo njaluk foro bareng. Winwin ora kabotan lan akhire foto bareng. Puput seneng lan ngerasa oleh rejeki ana ing awan iki.


Ancaman ning internet kuwi bisa dadi salah siji kasus pidana amarga bisa marai wong ora nyaman. Biyasane, ancaman iki tekane saka kubu sing lagi perang ning internet kaya partai politik utawa golongan. Ancaman sing marai korban ngerasa diintimidasi iki bisa macem-macem bentuke, kaya serangan marang identitas, hasil tulisan, utawa komentar sing ngundang kontroversi. Ancaman iki uga ngerasa wong kadhang wedi lan milih nutup akun. Nanging, sifat sing ngancem  iki kadhang efektif yen tingkah sawijine golongan iki wis mulai meresahkan uga marai mangkel. Kamangka, ancaman secara pribadi iki bisa dipraktekake marang provokator sing ana ning media sosial ben luwih bisa njaga ketenangan.


Liburan iki, akeh panggonan wisata sing mbuka wahana sing ana hubungane karo banyu kaya prau dayung lan uga kendaraan ning taman air. Amarga kendaraan iki biasane ana mesin lan dayung, kamangka mbutuhake danau sing jero. Pengunjung panggonan wisata iki kudu ati-ati amarga bisa kelem lan bisa ora ketulung amarga wahana kuwi pancen ora disedhiakake kanggo renang. Nanging, para pengelola mesti nyediakake alat sing aman kaya rompi pelampung, piranti P3K, lan uga ana petugas keamanan. Amarga kuwi, awak dhewe sing ana ning panggon wisata iki kudu ati-ati aja nganthi liburan iki bisa rusak amarga kedadian sing ora dipengenake kaya kelelep amarga kurang ati-ati.


Aku duwe konco sing sangare megilan, ambek bocah-bocah nag kelas mesti ora ono sing wani ambek dekek polahe deke iku meneng tapi nag wes kadung digodoe mesti sing godoe entek dikaploki ambek deke. Tapi bocah sing kendele koyok ngunu tibake bocahe pas loro yo wedi nag disutik. Mesit nag loro iku ora tau gelem disuntik jarene nak suntik iku loro ambek ora seneng karo dome suntike maeng. Yo asline ora kok ora seneng tapi ancene deke iku wedi ambek dome suntik iku maeng. Yo ancene akeh bocah sing wedi ambek sing jenenge suntik pas aku sekolah biyen tapi, nag deke iku nag wes kadung emoh yo mesti emoh ambek bakal ora gelem budal. Polahe wedine maeng.


Aku mau lagi delok tontonan kanggo anak-anak sing ditoke karo omah produksi Visineme. Jeneng acarane kui Taman Domikado. Kui model koyo sandiwara boneka. Yen neng luar negeri kui, mirip koyo Sesame Street. Episode sing tak tonton mau nyeritake. Karakter sing jenenge Beo sing ngeredi klambi anyar koncone. Klambi anyar lan putih kui ora sengojo keno cat. Beo wedi yen koncone ngerti klambine ketumplekan cat dheweke bakal diseni. Kanggo ngilangi wernone kui, Bea ngumbah klambine. Nanging bukane dadi resik, nanging wernone malah dadi luntur. Dheweke dadi soyo panik. Nanging untunge, pas koncone kui, Bea, delok klambine sing tipak cat mau, dheweke malah seneng. Soale klambine dadi werno-werni.


Gawe muslim, kabeh jenazah sing kate dikubur iku kudu diadhusi disik. Ngadhusi jenazah iku yo onok tata carane. Pertama, delehen jenazah dengan posisi sira sing rodo duwur nang panggon sing wes disediakno. Wong sing ngedhusi nek isok nganggo sarung tangan. Jupuk kain penutupe jenazah dan ganti karo kain basahan cek aurate tertutup. Resikno untune, lubang irung, lubang kuping, celah ketek, celah jari tangan, sikil, ambek rambute. Mbari ngono resikno kotoran jenazah sing teko ngarep utowo sing mburi disik. Carane teken wetenge alon-alon sampe isi wetenge metu kabeh. Terus siram utowo basuh kabeh anggota tubuh nganggo banyu sabun. Terus siram nganggo banyu resik sambil niat. Mbari niat, iringno jenazah nang tengen, basuh bagian lambung kiwone bagian mburi. Mbari ngono, siram nganggo banyu resik teko sira sampe ujung sikil terus siram mareh nganggo banyu kapur barus. Jenazah diwudhuno koyok wong wudhu sak durunge sholat. Nek metu najis maneh dan kenek awake, kudu diadhusi balik. Nek najise mek kenek kafane, gak usah diadhusi maneh dan cukup diguwak kain kafane. Nek wes mari kabeh, keringno nganggo anduk dan dinggoni wangi-wangian sing gak mengandung alkohol. Mari ngono baru dikafani.


Penyesalan neng urip iki sing paling diseselke akeh wong kui ora ngungkape perasaane langsung. Akeh wong sing milih mendem opo sing dirasake. Ukara sing paling umum kui "aku tresno" lan "aku jaluk ngapuro". Yen awak dhewe seneng utowo karo wong kui, awak dhewe kepengen wonge kui ngerti. Nanging, usahane dhewe gur tekan ngebayange ngomong tok, ora ono tindakan sing nyoto. Padahal, yen perasaan kui iso diomongke, iso wae hubungane awak dhewe karo wing disayangi kui luwih rengket. Ukara sing sijine uga angel diungkapke. Ngaku yen awak dhewe salah kui pancen abot. Nanging, yen awak dhewe iso ngiliwati alangan kui, awak dhewe iso benake hubungane karo wong kui.


Aku tau neng mal delok dompet tibo. Aku ngerti persis sopo sing duwe dompet kui. Aku ora ngerti wonge kui sopo nanging aku delok pas dompete kui wis tibo. Aku delok wonge mlaku, nanging ora sadar yen dompet tibo. Akhire, aku jipuk dompet kui ben iso langsung ngekei dompete langsung. Pas aku nyekel dompete, wong kui wis adoh. Dadi aku kudu ngoyak. Mergo lumayan adoh kui, aku mlakune dadi rodo cepet. Nanging, suwe-suwe, langkahe wonge kui dadi makin cepet. Kui tetep tak etuti. Dheweke malah dadi mlayu. Ora gelem keri, aku langsung mlayu. Terus aku mikir, ketoke wonge kui wedi mergo aku koyo ngetuti dheweke. Makane kui, aku langsung bengok, ngandani wonge yen dompet tibo. Aku bengoke rodo kebanteren dadi dideloki wong-wong. Nanging sing penting, wonge kui wis entuk dompete balik.


Wong sing kaget nalika meteng iku lumrah. Kadang ana wong sing rabi nanging isih gurung siap kanggo duwe anak. Wong kaya ngene kadang pengin pacaran dhisik karo bojone lan ngentekna wektu wong loro. Wong sing kaya ngene bakalan wedi banget ngadepi masa hamil iku. Nanging ning kene wong wedok ora perlu wedi amarga duweni bojo. Wong meteng iku ora mung dibebanke ning wong wedhok nanging wong lanang uga kudu duweni peran kanggo ngewangi. Babagan kaya ngene kudu dirunding dhisik sadurunge rabi supaya mengko ora bingung nalika wes kedadean kaya ngene. Mula yen isih durung siap kanggo meteng, bisa diprogram kanggo nunda meteng dhisik.


Organisasi Pertahanan Sipil utowo biasa disingkat dadi Hansip iku salah siji pertahanan ambek keamanan sing dibentuk ambek pemerintah nang Indonesia. Berdasarno Keppres No. 55 tahun 1972, Hansip iki dadi komponen Hankam ambek komplemen ABRI. Organisasi iki awale dibentuk sejak pemerintahan Hindia Belanda gawe ngadepi serangan Jepang ket tahun 1939. Ket jaman kemerdekaan, Hansip pertama kali diatur karo keputusan wakil menteri pertama urusan Pertahanan/Keamanan Nomor MI/A/72/62 pas tanggal 19 April 1962 tentang Peraturan Pertahanan Sipil. Saiki tanggal iku diperingati dadi hari ulang tahun Hansip nang Indonesia. Pas tahun 2002, jeneng Hansip iku berubah dadi Linmas alias Perlindungan Masyarakat. Pas tahun 2014, organisasi iki dibubarno langsung karo presiden SBY.


Pas aku SMA, onok salah siji konco lanang sing terobsesi banget ambek aku. Sebut ae inisiale U. Awale si U iki gak nyudokno nek de’e iki terobsesi. Malah de’e iki sifate lembut dan baik banget, makane aku yo sampe jatuh hati nang de’e. Hampir ae aku pacaran ambek de’e, tapi gak dadi. Tapi hubungane awak dewe wes intens banget, dan teko kono aku eroh nek de’e iku terobsesi ambek aku. Untunge aku isok lepas teko jeratane de’e. Onok cara sing tak lakoni cek isok lepas teko si U. Pertama, aku ngeblok nomere cek arek iku gak isok ngehubungi aku. Berhubung awak dewe sekelas, sak isok mungkin aku selalu nempel nang konco lanangku sing liyane. Tujuane gawe ngelindungi diri dan si U iki gak bakal wani nyedek nek aku ambek arek lanang liyo. Soale de’e gak pinter adu hantam. Dan ben aku dewe dan de’e nyedek, aku bener-bener ngusir de’e terang-terangan sampe de’e ngeroso isin soale wes dideloki wong akeh. Aku ngelakoni cara-cara iku, dan untunge suwe-suwe si U iki sadar dan menjauh teko aku.


Nag ono wong utang akeh mesti isin. Padal asline perkoro iku kan ora perkoro sing kudu diisine. Nag ancene dadekno perkoro iku maeng dadi ngisin-ngisine lapooh kok tambah akeh wong sing utang. Dadi sing garai metune roso isin nang wong sing utang gede iku maeng ora utange, tapi gengsi sing ono nang pikirane wong iku maeng sing marakno roso isin maeng dadi ora karoan. Nah nag ancene isin polahe utange sing gede yo nang disauri gal saitik ben ora marakno roso isin nang ati tambah ora karoan soale biasane ngunuku iso ganggu aktivitase wong sing utang maeng polahe ke ganggu ambek roso isin sing metu nang awake iku maeng.


Suudzon iku berprasangka elek nang wong liyo. Nek gawe wong Muslim, suudzon iku wes dilarang dan isok marakno duso sisan. Biasane suudzon iku mergo uwong nduwe dendam masa lalu ambek pihak iku, utowo ancen bawaan teko wong iku sing senengane berpikir elek nang kabeh uwong. Padahal sing koyok ngono iku gak apik. Suudzon iku engkok ujung-ujunge dadi fitnah, dan malah marakno duso sing luwe gede maneh. Terus semisal tuduhan iku gak bener, awakmu maleh dadi isin dewe. Dadi gawe awakmu sing sek nduwe kebiasaan suudzon, mulai diilangno dan digenti dadi husnudzon alias berprasangka apik nang wong liyo nek gelem ati dadi adem ayem.


Biyen sak durung korona nag kampusku gelek akeh konser, awit teko bend kampus sampek ngundang artis-artis utowo penyanyi sing wes gelek metu nag TV. Artis iku maeng contone koyok almarhum didi kempot. Pas iku aku ora ngerti nag ono didi kempot sing dadi bintang utama sing diundang gawe ngeramekno ulang tahun fakultas nggonanku. Dadi pas bocah rame-rame nag ngarekpe fakultas aku mok yawang tok ambek mikir paling biasa konsere bocah-bocah kampus. Lah tibake pas lagu pertama di nyanyekno, kok suarane ora asing, terus aku delok tibak'e didi kempot sing nyanyi. Langsung laptop tak tutup terus melok rame-rame ambek bocah-bocah. Yo senenge pol se iso petok ambek idola sing lagune paling hit.


Wingi aku pas dolan nag kota gadis, aku ketemu ambek wong nag salah sijine deler montor sing lumayan gede nag kota iku. Deke cerito nag senenge pol iso tuku sepeda sak wise nabung rong tahun. Deke tuku iku asline pengen nyenengno wong tuwokne soale wong tuwone pengen ndelok anake iso mandiri. Tapi sing garai aku njumbol yoiku wong iku maeng jaluk nang petugase nag sepeda iku dikon ngeterno jam 5an sore soale nag kampunge jam sak mono wong-wong sepi soale podo repot nang mesjid gawe toto-toto sembayang magrib. Pas tak takoni lapooh mas kok jaluk jam sak mono. Jarene wonge "aku ancene seneng iso tuku barang sepeda iku sak wise nabung rong tahun, tapi roso seneng iki cukup dirasakno ambek keluargaku ae, ojo sampek song sak liyane keluargaku iku ero, solae durung karuan wong iku maeng seneng ambek opo sing tak rasakno".


Ani nduwe rambut kriting sing apik lan dadi kesenengane wong tuwane ning omah amarga rambut kuwi ireng, akeh, lan mesti wangi. Ani uga ora butuh ngeriting rambut amarga rambute wis apik kaya model iklan ning TV. Nanging, pas dekne wis SMP, dekne dadi ora percaya diri amarga ana kancane sing seneng ngece model rambut kritinge Ani. Jare rambute kaya sarang tawon. Ani sing ora trima malah melu nesu lan nangis pas bali saka sekolah. Dekne njaluk rambute dilurusake. Nanging jare ibune, ngelurusake rambut kuwi marai rusak lan rambute bercabang, apa maneh pas SMP iki rambut isih ana ning masa pertumbuhan.


Jaman biyen, Odi nduwe kanca SMP sing kanthi saiki isih diiling. Odi lan kancane iki ya kanca apik. Nanging ana kebiasaan sing angel dilalekake, yaiku kancane Odi iki yen ngomong sering nganggo duduh alias idune sering muncrat. Kabeh iki amarga kancane Odi sing arane Farhan iki yen cerita mesti semangat lan uga semarak banget senajan ceritane biyasa wae. Amarga kuwi, yen Farhan lagi presentasi ning ngarep kelas, dekne mesti kena sindir karo bocah sing lungguhe paling ngarep. Odi ngerti iki pancen ora nyaman kanggo Farhan, nanging amarga kuwi Farhan njalal periksa menyang dokter, jebul struktur untune Farhan iki uga ngaruh kenapa ngomonge dekne sering ngetokake idu.


Nyasar ning kendaraan umum kuwi salah siji pengalaman sing bisa nggarai isin amarga katon kaya wong bingung. Nanging nyasar iki uga bisa disiasati dadi babagan sing nyenengake, nanging uga marai ndredeg amarga bisa mlaku-mlaku ning panggonan sing anyar lan ngerti kaya ngapa wong bisa urip. Amarga kuwi, wong sing nyasar kuwi bisa tinemu apes, nanging uga tinemu untung. Sing penting, wong kang nyasar iki gelem takon lan komunikasi karo wong sing ning sekitar yen ana kejahatan. Kamangka, awak dhewe kudu nduwe rasa wani ben bisa percaya diri ngomong marang wong liya pas lagi nyasar amarga yen isin takon kuwi malah dadi poyang-payingan.


Kadang yen wis ngecewakna wong liya iku ora kerasa. Kene ngelakoni tindakan sinh biasa wae nanging kanggo wong liya iku nggarai lara ati utawa gawe kecewa. Apa maneh nalika wong iku wis ngelakoni apa wae kanggo kene, aja nganti kene nggawe wong iku kecewa utawa lara ati. Bisa wae wong sing kaya ngono bakale nyengkreh lan ora peduli maneh karo kene amarga wis pegel ngadepi sikape kene. Iki dadi pelajaran supaya nalika ana sing ngelakoni tindakan apik ning kene, kene uga kudu bales karo tindakan sing apik sisan. Mula, ora perlu kanggo gawe wong liya kecewa supaya kene ora kailangan sapa-sapa ana inv kekancan.


Dadi saksi kecelakaan kuwi pancen ora ngenakake amarga kadhang sering kebayang lan uga sering banget kelingan situasi sing ana ning panggon kecelakaan. Anane saksi iki uga bisa ndadekake wong trauma lan ora wani kebut-kebutan ning ndalan, apa maneh saksi kejadian kuwi kanca dhewe lan uga ora bisa nyelametake. Ndelok kecelakaan langsung ning dalan nanging ora bisa nulungi uga ndadekake rasa bersalah sing gedhe lan uga bisa dadi mangkele ning jero ati marang awake dhewe. Amarga kuwi, P3K kuwi penting banget ben bisa nulungi wong sing ana ning ndalan lan uga ngerti dasar evakuasi ben ora ana rasa nyesel. Sak liyane kuwi, saka peristiwa kuwi, kudu sadar yen ati-ati kuwi penting banget.


Plagiat iku gak mek kedaden nang dunyo penulisan tok, tapi akeh sisan kedaden nang dunyo permusikan. Aku iku sering banget ndelok uwong sing asal ngomong nek siji lagu iku hasil plagiat teko lagu liyane. Alesane mergo onok bagian musik sing podo plek. Tapi awakmu iku gak isok asal nuduh nek pencipta lagu iku ngelakoni plagiat nang lagu liyo. Lagu sing dikondo plagiat iku nek sebagian besar teko lagune podo plek ambek lagu liyane. Nek misal mek sebagian cilik tok, mereka durung tentu plagiat lho. Sopo eroh mereka iku nganggo sampel musik sing ancen isok dinggo secara bebas soale gak dikomersil. Dadi gawe awakmu kabeh, luwe teliti gawe nilai lagu iku sak durunge berpendapat.


Yen dikongkon milih, mesti mahasiswa saiki mending milih ngekos tinimbang numpang ning keluwarga sing omahe ana ning cedhak kampus. Pengalaman iki wis akeh buktine amarga akeh mahasiswa sing ora betah amarga rasane aneh lan ngerasa yen dibedakake ning keluwarga kuwi. Kadhang perasaan iki uga ngaruh ning proses adaptasi mahasiswa anyar. Omah sing ora nyaman kuwi marai pergaulan uga terbatas lan rasa ora adil kuwi marai bocah mangkel lan ora bisa nyuwarakake. Numpang ning keluwarga iki sajane uga ana positife, nanging ya uga dadi masalah yen keluwarga iki ora bisa nerima anggotane lan uga kebiasaan saka wong anyar iki uga sak walike.


Pas aku isih kerja ning Jogja, aku duwe kanca saka Lombok sing ngerantau lan kerja dadi pelayan. Kancaku iki gaya hidupe dhuwur lan mesti tuku barang mewah nanging saka dhuwit utang. Yen ditagih, mesti bocahe ngamuk lan nganggep sing nyilihi kuwi medhit. Aku sing mung dadi kanca kuwi melu direpotake amarga akeh wong sing nakoni aku babagan dekne pas awak dewe kabeh lagi padha cuti. Ana penagih utang saka layanan pinjaman online, nanging pas ditagih barang sing ana ning kos kuwi padha kosong. Jebul dekne minggat lan jare kanca kos, dekne kuwi ora metu saka kamar wis pirang-pirang dina amarga isin ditagih utang terus karo wong liya.


Pas wingi aku mangan nang kantin kampus, aku petuk ambek kanco-konco sing wes semingguan ora petuk. Pas iku aku ora ngerti nag bocah-bocah iku teko nang kono akhire yo cangkrukan ora karuan. Tapi ono salah sijine koncoku sing moro-mor teko ambek gepuk gegerku pas aku ngompe, yo aku mangkelah soale koncoku sing nang ngarep kesembur aku. Terus bocah-bocah yo ngamuk ambek koncoku sing maeng. Tapi sing jenenge konco ngamuke se ora sampek gepuk-gepukan paling yo mok ngelokno tok, soale wes podo kenal parek tapi ono sing sijine koncoku wedok guyang areke ambek banyu putih soale deke sing kesembur aku. Tapi sing apik teko koncoku sing gepuk gegerku maeng bocahe langsung jaluk sepuro ambek bocah-bocah terus mangane dibayari kabeh.


Kampungku lagi rame amarga ana gosip babagan santet sing dikirim wong marang warung mie ayame Bu Yanti. Pas Mumun tuku mie ayam, Mumun ngerasa jijik lan arep muntah amarga ndelok ayam sing ana ning mie kuwi kebak set, padahal pas panganane teko, kabeh normal wae. Bu Yanti njaluk sepura amarga dekne mikir yen ayam kuwi wis basi senajan dekne tuku bahan-bahan sing seger. Wong desa wis paham yen Bu Yanti ora salah amarga biyasane ora kaya iki. Banjur Bu Yanti nutup warung mie ayam seminggu ben bisa ndelok apa sing salah saka mie ayam kuwi. Jebul pancen ana sing katon ora seneng amarga bar kuwi, mie ayam mbalik normal maneh.


Sesok iku pengumuman hasil kelolosan S2, tapi aku wes kepikiran. Jenenge aku ngelakoni opo ae sampe gak isok fokus. Tapi kabeh uwong nang omah wes isok maklum soale pas pengumuman kelolosan S1 modelanku yo koyok ngene sisan. Pas sesoke, aku tangi ket isuk padahal pengumumane sek jam 1 awan. Emboh opo’o rasane aku cemas dewe. Aku wes ngeroso nek aku gak lolos soale tesku gak karu-karuan dan akeh banget sing salah pas iku. Dadi aku berusaha gak berharap opo-opo, tapi tetep cemas rasane. Pas wes jam 1, aku buka web resmi UI gawe ndelok hasil kelolosane. Dan aku gak nyongko banget bakal ketrimo S2 jurusan Pengajaran Bahasa. Gak koyok mbiyen pas ketrimo S1, aku mek meneng saking nge-blank e. Tapi gak suwe aku langsung nangis saking senenge ketrimo kuliah maneh nang UI.


Awak dhewe ngeroso paling sedih pas awak dhewe ngeroso dadi wong sing paling gagal ning urip iki. Awak dhewe ngero gagal kui pas awak dhewe ora entuk opo sing awak dhewe bayange seko usaha sing dilakoni. Contohe awak dhewe, wis bela-belani sinau keterampilan anyar sing bakal dibutuhke neng perusahaan sing awak dhewe pengeni. Awak dhewe wis berkorban wektu lan biaya kanggo sinau keterampilan kui. Nanging awak dhewe ora entuk posisi sing dipengenku neng perusahaan kui. Awak dhewe ngeroso opo sing dikorbanke selama iki sio-sio. Awak dhewe ora duwe tujuan liyo pas kui. Awak dhewe uga ngeroso binug kudu opo, pas  ngerti ora ketompo.


Kepemimpinan kuwi penting banget kanggo karyawan jaman saiki. Pemimpin kuwi ora mung bisa mimpin, nanging uga isa dipimpin kanthi ikhlas ati. Wong sing bisa dipimpin kuwi ya wong sing ora nggrundel ning mburi lan mesti ngewenehi masukan kanggo kemajuan kelompok.Miturut penelitian, wong sing duwe jiwa kepemimpinan iki kudu nduwe kerja sing mesti apik amarga ora ngandelake rasa wedi diseneni. Wong iki uga nduwe rasa sing gedhe kanggo ngerampungke gaweane tanpa wedi bakal dievaluasi amarga kuwi dibutuhake. Kamangka kuwi, sing dadi masalah yaiku wong sing kerja nanging mung kanggo golek rai lan wedi diseneni amarga wong kuwi durung ngerti artine kepemimpinan lan perlu sinau luwih akeh.


Salah siji merk mie sing ana ing Indonesia ngadakke adicara meet and greet NCT karo penggemare. Puput sing wis ngerti ana adicara iki langsung nyepakke kanggo melu. Syarate uga akeh kayata tuku pirang-pirang bungkus mie. Sawise iku struke kudu diupload ana ing panggon sing wis ditentuake. Dina wara-wara wis tekan. Puput seneng amarga jenenge bisa metu lan iku artine Puput bisa ketemu langsung karo NCT. Nalika adicara wis diwiwiti, Puput seneng banget nganti nangis amarga akhire bisa ndelok NCT karo mripate dhewe. Puput uga matur nuwun marang Gusti amarga wis ngabulake kepengine. Sawise adicara wis rampung, Puput uga foto bareng karo NCT lan diupload ana ing sosial mediane.


Misale awak dhewe lagi ngenteni keluargane dhewe sing lagi sekarat, mesthi awak dhewe ngeroso wedi. Awak dhewe sak ben detik mesthi ngeroso kuwatir yen misale keluargane dhewe kui dipundut karo sing kuasa. Nanging wong sing sekarat kui ono tanda-tandane. Awak dhewe iso ngemati tondo-tondo iki supoyo awak dhewe luwih siap ngadepi kelangan sing pasti kui. Sing kesiji, napase wong sing arep ora ono kui dadi ora teratur. Sing keloro, werno kulite berubah dadi luwih kusem pucet. Sing ketelu, beberapa bagian tubuhe kui dadi ora iso berfungsi koyo biasane. Iki disebabke getih sing ora ngalir selancar disik. Sing kepapat, awak wong sing arep sedo kui dadi luwih lemas lan rupane ketok ora duwe semangat.


Dino iki, Beni kate nampil nang Balai Budaya gawe lomba tari tradisional. Ceritane de’e menang nang babak penyisihan dan kudu dadi perwakilan sekolahe. Awale Beni ketok biasa ae, tapi pas eroh panggung sing digawe panggon nampile, de’e langsung ndredeg nuemen. Opo maneh tambah suwe sing teko gawe nontok perlombaan iku tambah akeh. Nek pas nang sekolah wingi kan sing ndelok mek arek-arek sekolahe tok, dadi de’e gak sepiro ndredeg. Tapi pas iki, de’e ndredeg nemen soale sing ndelok bakal uakeh puol. Tapi gelem gak gelem de’e kudu tetep munggah nnag panggung. Pas nang panggung e, kudune de’e wes mulai nari. Cuma awake wes gemeter nemen saking wedine dan ndredeg e. Drijine ae gak isok diobahno. Mbasio wes disemangati konco-koncone, de’e tetep gak isok nari. Alhasil, de’e kalah nang kono.


Wong nag wedi pas ditodong ambek senjata mboh iku gaman, terus silet utowo bedel iku wes lumrah soale senjat koyok ngunuku iku iso ngancem keselametane. Nah anjuran ben awakmu pas diancem iku kudune tetep anteng masio awakmu wedi soale nag ora anteng ambek ketok bingung sing ngancem yo bakal seneng terus iso ae nag seng ngancem iku maeng ngamuk polahe awakmu bingung ambek saking kewedene tambah di loroni utowo dicelokoi awakmu. Dadi nag ancene wes ditodong iku kudu anteng disek ojo kesusu panik sing dadekno awakmu ngelakoni perkoro sing ancene digetingi ambek wongsing nodong maeng akhire wong sing nodong maeng terus ngamuk.


Ambu awak iku marakno awak dewe kadang dadi ngeroso gak nyaman. Mergo iku, wong-wong iku podo nganggo deodoran sak marine adhus. Tujuane iku ben keringet sing marakno ambu awak iku isok kesumbat dan awake awak dewe dadi gak badek. Tapi nek awakmu nggatekno maneh, akeh banget deodoran sing marakno kelek dadi ireng. Sing koyok ngono iku maleh dadi gak enak didelok karo awak dewe. Dadakno, onok penyebabe opo’o kok akeh deodoran marakno kelek ireng. Onok pirang kandungan nang njero deodoran sing marakno kelek dadi ireng, yaiku alkohol, paraben, karo alumunium klorida. Salah siji teko iku isok marakno kelek ireng, opo maneh nek digabung kabeh, tambah nemen.


Koncoku akeh banget sing takon, konser opo sih sing tau mbok dontok dan paling berkesan gawe awakku. Jawabanku yaiku konser Day6, salah siji band teko Korea Selatan. Dan gak main-main, konser Day6 iku konser paling berkesan sing tau tak dontok. Alesane onok akeh. Siji, mulai teko penukaran e-ticket sampe antri melbu konser sing lancar kabeh. Loro, Day6 iki band favoritku banget, dadi wes pastilah aku seneng banget isok nonton wujud e langsung, dadi eroh nek mereka iku nyata. Telu, lagu-lagune sing aku eroh kabeh, dadi isok nyanyi ket awal sampe akhir. Papat, kelakuan konyole member Day6 sing marai ngguyu kemekelen. Limo, onok sesi karaoke bareng-bareng, dadi Myday—jeneng fandom Day6—nyanyi terus artise meneng tok sambil dolen alat musike. Dan sek akeh maneh keseruan sing isok mbok dapetno pas nonton konser Day6. Dadi gawe awakmu sing penasaran, ojok lali nonton konsere Day6 nek mereka ngumumno tur dunia.


Kudune wong kui seneng ben ono anggota keluarga sing lahir. Wong tuwo disik ngomong, akeh anak akeh rejeki. Nanging paribasan kui, ketoke wis ora pas dienggo saiki. Awak dhewe kudu sadar yen bumi iki wis akeh penduduke. Yen akeh wong sing ngikuti paribasan kui, donyo iso luwih cepet kiamat mergo kekurangan pangan. Sak liyane kui, saiki kanggo nyucukupi kebutuhan anak sing layak kui ora murah. Biaya bersalin anak kui larang. Ditambah karo biaya pendidikane sing ongkone iso marake awak dhewe istigfar ben detik. Dudu artine duwe anak kui dadi beban. Nanging, awak dhewe apike kudu duwe persiapan sing mateng sik sadurunge mutuske gawe anak.


Nyontek utawa nyonto kuwi kebiasaan sing bisa ngerusak mental lan kepercayaan diri para siswa. Nanging ning jaman saiki, nyonto kuwi dianggep biyasa lan para siswa wis ora isin yen ketemon nyontek karo wong liya. Ning bangku kuliah malah wis dadi budhaya kanggo nguji ketulusan kekancan, yen gelem ngewenehi contekan kuwi wis pantes diomong dadi kanca sing apik. Nanging koalisi negatif iki bisa marai kebiasaaan pas gedhe. Nyontek iki bisa ngurangi rasa percaya diri lan bisa marai stres. Wong sing kebiasa nyontek iki bakal nggantungake urip marang wong liya tanpa bisa percaya marang dekne dhewe. Amarga bener jare wong yen kejujuran kuwi larang regane.


Duwe akeh konco kui uga ono ora enake. Akeh konco kui artine awak dhewe akeh wong sing gelem ngewangi awak dhewe pas lagi susah. Nanging, yen akeh banget kui, awak dhewe iso dadi keteteran. Misale wae, awak dhewe dadi kerep ketemu koncone dhewe neng dalan. Sebenere, mungkin kui dudu panggon sing biasane ketemu. Mergo sangking okehe koncone dhewe kui, ora disangka-sangka ketemu neng dalan. Gelem ra gelem, awak dhewe kudu nyapa wonge kui. Yen awak dhewe ngejarke wae wong kui liwat, disangkane awak dhewe wis ora seneng karo dheweke. Kui malah dadi perkoro sing anyar. Lan rumor kui iso nyebar neng wong-wong liyane dadine awak dhewe ora disenengi.


Seneng polahe oleh penghargaan iku biasane akeh sing rodok kecampuran rasa pamer pas mujudno roso senenge iku. Sak liyane iku yo ono sing kecampuran karo roso sombong soale oleh penghargaan. Lah roso seneng seng polahe oleh penghargaan ben ora dadekno roso sombong ambek roso pamer maeng iku kudu dikendalikno. Cara ngedaleknoe yo nyukuri roso seneng maeng ora nang ngarepe wong akeh. Soale iku iso dadekno metune roso pamer. Terus mujudnoe yo podo ae, yoiku ojo diwujudno nang ngarepe wong akeh soale iso dadekno roso pamer, masio awak dewek karepe ora pamer. Mangkane nag kadung seneng polahe oleh penghargaan jajal kontrolen.


Wong sing nduwe kebiasaan main tangan iku isok berujung nang KDRT. Nek wes ngono, engkok bojo sampe anake iku bakal dadi samsak tinjune pelaku sampe emosine iku wes terlampiasno kabeh. Timbangane ngono, mending lampiasno emosimu nang olahraga pukul, misale tinju. Nang kono, awakmu isok nggebuki samsak tinju sing disediakno nang studio olahraga e sampe sak tuwukmu utowo sampe emosimu iku nguap kabeh. Dadi pas awakmu engkok moleh, awakmu wes dalam kondisi sira enteng dan gak bakal main tangan maneh nang wong liyo. Wes ngono, olahraga iki nek ditekuni akeh banget manfaate gawe kesehatan. Dadi gak onok salahe gawe nyoba olahraga tinju gawe ngelampiasno emosimu.


Biasane nek wayahe moleh iku wes dadi senengane arek-arek sekolah, tapi iku gak berlaku gawe Niki. Wayah moleh sekolah iku berarti de’e kudu bersiap dadi samsak tinjune arek-arek sing ngebully de’e. Mbasio de’e wes nyoba gawe moleh lewat jalur endi ae, arek-arek tukang bully iku pasti bakal nemukno de’e dan bakal mukuli de’e. Koyok saiki, de’e wes nyoba moleh lewat pager mburi sekolah. Tapi tetep ae konangan ambek arek-arek iku. Akhire de’e diseret nang gudang sekolah terus dipukuli. Niki mek isok ngelindungi awake sak isoke dan atine wes ketar ketir iki. De’e gak nduwe kekuatan gawe ngelawan arek-arek iku saking wedine.


Jare uwong, onok rego onok rupo, dan iku berlaku sisan nang panganan. Coba awakmu delok panganan sing didol nang pinggir dalan karo panganan sing didol nang Restoran mewah. Wes pasti buedo pol teko regane ambek kualitase. Rego panganan nang pinggir dalan iku ancene murah pol, tapi kualitas karo keresikan panganane iku durung karuan. Soale kan wong-wong e podo dodolan nang pinggir dalan sing otomatis panganan iku bakal terkontaminasi karo asap montor ambek motor. Bedo karo panganan sing nang Restoran mewah. Regane isok isok sampe ping sepolohe teko rego panganan nang pinggir dalan. Soale bahan-bahan sing dinggo iku berkualitas sisan. Wes ngono, keresikan panganane iku wes terjamin. Bahkan kokine ae nek masak sampe nganggo face shield ben ambekane gak ngeneki panganane.


Utang kui yen ketumpuk akeh lan ora dibayar-bayar kui marake wong sing diutangi kui isin. Utang jenis opo wae marake awak dhewe isin. Menurutku kui, ono loro jenis utang. Ono utang dhuwit lan ono utang budi. Utang dhuwit kui cetho. Ono wong sing butuh duwit dadine dheweke nyilih neng wong utowo neng instansi sing duwe duwit akeh. Alesane werno-werno, ono sing mergo kudu bayar anake neng rumah sakit, ono sing butuh dhuwit kanggo kebutahan sak ben dinone, ono sing butuh dhuwit kanggo bukak usaha, lan liyane-liyane. Sing keloro kui, ono sing jenenge utang budi. Utang budi iki sing paling abot lan ngisin-ngisine yen awak dhewe ora nyauri utang kui. Soale, wong sing ngutangi kui ngekei awak dhewe sesuatu sing luwih berharga seko dhuwit.


Aku kui arang banget iling mimpiku, mungkin uga aku emang arang mimpi pas turu. Yen diiling-iling kui, panggon neng mimpi kui ora bener-bener tau tak temoni utowo tanggali. Pas wis tangi, aku lagi sadar kui panggon sing asing banget. Aku dadi mrinding pas ngebayangke meneh. Aku tau mimpi ono neng omah wit. Biasane omah koyo ngono kui neg TV TV awak dhewe delok dadi omah dolanan cah cilik, nanging neng mimpiku kui ora. Omahe kui ono wong tenanan sing nempati. Omah kui uga duwe piranti-piranti omah sing komplit. Sing paling aneh kui, omahe iso mentiung dhewe pas keno angin lan omahe kui ora tiba lan ora kenopo-nopo.


Jaman saiki, tes gawe melbu kuliah serentak nang Indonesia iku jenenge SNBT. Nek jamanku pas tahun 2016, jenenge iku SBMPTN. Tujuan dilakoni ujian iku podo, yaiku ben isok melbu kampus ambek jurusan kuliah sing dipilih. Nek mbiyen, aku iku melu SBMPTN jalur soshum. Proses aku ngelakoni ujian e iku koyok ngene. Jam 8 aku wes tutuk nang panggon tes. Terus jam 9 iku aku mulai nggarap ujian sesi pertama. Nang kono, aku nggarap ujian TPA, boso Inggris, boso Indonesia, ambek matematika dasar. Jam 12 aku istirahat gawe sholat karo mangan. Jam 1 aku melbu ruangan maneh gawe melu ujian sesi loro. Nang kono, aku nggarap ujian sosiologi, sejarah, ekonomi, ambek geografi. Jam setengah papat aku wes mari nggarap dan metu teko ruangan.


Wong sing wedi pas sekarat iku lumrah kanggo wong biasa ambek sing wes durung nerimo karo keadaan sing dialami. Nah sing garai wong wedi iku ono pirang-pirang perkoro salah sijine yaiku koyok wedi nag mati, nah iki termasuk salah sijine perkoro sing paling diwedeni nag wong iku sekarat opo maneh nag wong iku wes ora iso obah terus mok iso merem ambek ketap-ketip tok yo tambah wedine pol. Soale sing jenege mati iku ora kenek dianggep sepele. Nag wong iku durung siap mesti wedine ora karoan. Dadi wong sing wedi polahe sekarat iku ora mok angger wedi tok, tapi ono perkoro sing dadekno deke iku maeng keweden.


Akhir-akhir iki lagi marak banget kasus hp sing ilang. Mboh iku mergo dicuri, ketlisut, utowo logor nang dalan. Nek wes ngono, akhire bingung dewe sampe kudu nang kantor polisi gawe ngelaporno hp sing ilang utowo cara liyane. Nek wes ngono, penting banget gawe awak dewe masang pelacak nang hpne awak dewe masing-masing. Pelacak iku fungsine gawe ngelacak keberadaan hpne awak dewe sesuai lokasi hp iku berada cek luwe gampang ditemukno. Hp jaman saiki yo wes nyediakno aplikasi gawe ngaktifno pelacak hp, contohe iPhone sing onok aplikasi Find My iPhone teko konone dewe. Gak mek nang iPhone tok, saiki aplikasi pelacak hp yo wes akeh nang android sisan.


Ujian ana ing Indonesia rata-rata kudu ngapalna materi sing wis diajarna karo gurune. Nanging babagan apalan iki kadhang dadi memedi kanggo murid-murid amarga ngapalna iku pancen kra gampang apa maneh ana ing materi kaya geografi utawa sejarah sing akeh banget inisial utawa istilah. Kanggo bisa ngapalna kabeh materi iku butuh trik utawa cara sing bener supaya luwih gampang apal. Miturut website hipwee.com, ditulis kepiye supaya bisa ngapalna kanti cepet supaya lulus ujian. Sing penting yaiku sadurunge ngapalna kudu duweni mood sing apik. Sawise iku golek panggon sing paling nyaman kanggo ngapalna lan aja lali kanggo ditulis poin-poin sing penting. Nalika wis diapalna, aja lali kanggo njaluk tulung kanca kanggo ngecek apalane wis bener apa ora. Yen wis rampung kabeh, kudu yakin ujiane gampang lan bisa lulus kanti biji sing apik.


Wong lara iku jalaran saka kurang bisa njaga awake dhewe. Ing mangsa rendheng kaya ngene iku bakal dadi sarange penyakit. Amarga cuacane ora bisa diprediksi. Isuk panas banget nanging pas sore langsung udan angin lan deres banget. Yen ora bisa njaga awak mesti langsung padha lara. Pas dipriksakake ana ing dhokter, biasane dhokter ngevonis lara pilek, watuk, lan panas. Iku penyakit paling umum nalika mangsa kaya ngene. Miturut website halodoc, supaya ora kaget nalika ana obahing cuaca kudu ngombe vitamin sing akeh supaya awak tetep seger waras. Sing paling penting yaiku aja lali ndonga ning Gusti supaya diadohake saka penyakit!.


Aku tau moco nag salah sijine situs utowo artikel online sing nganggep nag gagal nag jeru urip ancene perkoro sing ora kenek diadohi. Nag jareku gagal nag urip ancene warnai urip sing ancene ono nag angger uripe menungso nag donyo iki. Lah sing dadi masalah yaiku nag gagal maeng ora iso mikirno solusi ambek kenemenen olehe mikirno gagale maeng. Nag koyok ngunu iso ae marakno mentale ambek kesehatane wong sing ngalami gagale urip maeng dadi ora karuan, iso dadi gendeng, iso dadi loro, iso dadi penyakit, kabeh iku maeng karek wong sing ngalami gagal urip nganggepe koyok opo. Nag ngangepe iku gawe pengalaman urip iso ae tambah semangat uripe, tapi nag bener-bener nganggep iku maeng dadi koyok musibah yo tambah nemen.


Kanggo bocah cilik, konsep adil iku nalika diwenehi utawa ditindak sing padha. Padahal konsep adil iku sakjane ora padha plek utawa sama rata nanging adil iku bisa ngewenehi sesuai kebutuhan. Tuladhane nalika bocah cilik isih kelas 3 SD sing ngamuk amarga diwenehi sangu sing sithik tinimbang mbakyune sing wis kuliah iku salah. Tindakane wong tuwane bocah iku wis bener amarga ora madakna plek sangune iku. Mbayune sing wis kuliah diwenehi sangu luwih akeh amarga kebutuhane uga akeh banget lan beda karo kebutuhane bocah kelas 3 SD. Mula kudu wis dipahami yen adil iku udu sama rata nanging ngewenehi sesuai kondhisine.


Aku ulan wingi iku jumbul polahe koncoku diarani loro ginjal soale geger gelek loro. Jarene doktere sing garai geger loro iku maeng asline efeke teko ginjele sing wes rodok ono masalah. Sak liyane iku maeng jarene ben ora tambah nemen iku kudu ngombe sing akeh, mangan sing akeh, ambek ojo pegel-pegel. Yo ancene nag didelok-delok se iyo soale bocae ancene arang ngombe nag pas kuliah, terus pas wifian ambek aku yo arang gowo banyu, mesti nag kudu ngombe tuku es. Yo polahe iku maeng paleng sing marakno ginjele masalah. Terus koncoku sing oleh kabar iku yo terus plongah-plongoh soale gak ngiro nag iku bakal kedaden nang awake sing isek garap UAS.


Koncoku tau cerito nak deke iku tau nemokno harta karun nag salah sijine sawahe deke sing parek ambek candi utowo petilasan sing ancene saiki digawe cagar budaya karo daerah kono. Nah harta karun iku jarene rupo koyok duwek satusan repes sing bunder-bunder ngunuku, ambek ora ono tulisane mok sing bedakno iku gedene ambek abote. Terus iku warnai kuning koyok emas, karo deke iku dirompelas sitok soale pengen ero iku emas opo kuningan. Tibake pas digebek ambek rompelas kuninge tambak ketok apike megialan koyok emas temenan. Terus ambek dekeiku digowo nang bakul emas pinggiran ditakokno iku emas temenan opo ora. Tibake jarene bakule iku emas temenan.


Gawe awak dewe sing wes nyusun rencana dengan rapi tapi ujung-ujunge tetep gagal, pasti rasane abot banget. Pasti awak dewe bingung, endi sing salah. Perasaan wes bener kabeh, gak onok sing salah, tapi kok sek tetep gagal. Gawe dulur-dulur muslimku, awak dewe kudu sadar, onok sing jenenge takdir nang dunyo iki. Dadi nek awak dewe gagal, berarti wes ditakdirno koyok ngono ambek gusti Allah. Awak dewe kudu iling, menungso berencana, Allah sing nentukno, dan awak dewe gak duwe kuasa gawe ngubah iku. Dan awak dewe kudu yakin, di balik kegagalan iku pasti onok hikmahe. Sopo eroh Allah gagalno rencanane awak dewe gawe menjauhkan awak dewe teko keburukan.


Aku dijaki karo adekku mlaku-mlaku nang Mall. Tujuane arek iku kate tuku parfum mergo tekne wes entek. Tapi aku njaluk mangan dilut soale aku wes keluwen banget dan adekku iyo iyo ae. Mbarine mangan, baru keliling Mall gawe nggolek parfum sing dipingini adekku. Awak dewe wes mampir nang sembarang Outlet parfum dan adekku sek durung nemu opo sing dipingini. Sampe akhire njujuk nang Bath & Body Works dan akhire adekku nemu parfum sing dipingini. Cuma sing marai males, sing dipingini onok akeh tapi de’e mek isok tuku siji. Akhire tak jarno ae arek iku milih sampe nemu, aku aku mutusno gawe ndelok-ndelok lilin aromaterapi ne. Gak suwe aku ndelok onok arek sing wajahe familiar banget. Mbasio ragu, tapi aku tetep nyoba nyeluk jenenge. Dadakno arek iku noleh dan awak dewe podo podo mbengok saking kagete dan gak percoyo isok ketemu setelah bertahun-tahun. Aku langsung pelukan ambek konco SMP ku iku dan malah akeh ngobrol, sampe lali nek aku mrene karo adekku.


Bocah sing isih cilik utowo sing isih bali kui kerep gawe wong-wong sing wis gedhe kui mesam-mesem mergo polahe sing lucu. Awak dhewe mungkin pas biyen tau ngelakoke kui. Nanging awak dhwee ora sadar jebul, awak dhewe wis ngelakoke hal-hal sing gawe awak dhewe isin. Awak dhewe ora ngeroso pas isih cilik nanging pas wis gedhe, awak dhewe lagi sadar opo sing awak dhewe lakok disik kui ngisin-ngisine banget. Contone koyo, awak dhewe kerep ngompol pas isih cilik. Awak dhewe uga mungkin kerep guyu neng perkoro-perkoro sing sepele. Awak dhewe uga kerep ngeleboke benda-benda neng mulute dhewe. Awak dhewe penasaran karo akeh rasa, dadine opo-opo awak dhewe icipi.


Salah siji penyebab sing paling gedhe kenopo awak dhewe ngeroso wedi pas arep tampil kui mergo awak dhewe ora percaya diri. Rasa ora percaya diri kui jedul mergo awak dhewe kurang latian utowo kurang jam terbange. Latian kui gawe awak dhewe iso ngiro-ngiro bakal ono opo wae lan kedadean opo wae sing bakal ono neng duwur. Kui ono sing iso awak dhewe kiro-kiro ono sing ora. Latian kui kanggo nebak-nebak kedadean sing iso dikiro-kiro mau. Yen sing dikiro-kiro wae awak dhewe ora iso ngatasi, opo meneh sing ora. Awak dhewe bayangke kui bakal kedadean lan bingung kui yen kui tenanan kedaden awak dhewe arep ngopo.


Kerja ana ing Bank wis dadi impene Siti sak jok dheweke kuliah ing jurusan Akuntansi. Siti seneng banget akhire bisa lolos lan dadi karyawan bank sing paling gedhe ana ing Indonesia. Saben dina Siti budhal jam 7 isuk lan mulih mari maghrib. Sakjane Siti ya pegel nanging panggah seneng. Dina iki Siti ana kegiatan kantor yaiku ngelumpuk karo kabeh karyawan bank iki. Ndilalah ana sing nyapa Siti karo ngguyu-ngguyu. Siti bingung sapa wong iki. Sawise diiling-iling, Siti langsung iling lek iki adakna kancane cilik sing ana ing desa. Kancane iki jenenge Rani. Siti ora nyangka Rani uga dadi karyawan ning bank iki.


Saiki ancene sing jenenge klambi kembar iku sak pirang-pirang. Terus sing gawe klambi podo yo tambah akeh mergo pabrike kan ora mungkin nag mok gawe siji tok. Nah wong saiki iku yo ono sing isin nag ancene gawe klambi sing podo plek karo wong sing ora dikenal blas. Padal asline yo ora lapo-lapo. Kudune wong koyok ngeneki iku yo kudu ngerti, ojo sampek kok polahe klambi podo ae terus dadekno isin. Terus sing dipek isin iku alasane yo polahe klambi tok kan yo sepele. Yo ancene kabeh iku meng karek wonge sing gawe klambi maeng. Nag wonge gengsian yo mesti bakal isine pol. Tapi nag ancene wonge iku ora ngurusan yo bakal biasa ae.


Aku dijak karo Hilmi gawe belonjo bahan panganan nang Superindo. Berhubung aku lagi kentekan bahan panganan nang Kos, dadi tak iyoni ae. Dadakno Superindo ne sek tutup dan buru buka jam 12 awan, alias awak dewe kudu ngenteni telung jam maneh nek gelem. Berhubung wes kadung metu, akhire Hilmi ngajaki gawe tuku nang Pasar ae. Aku langsung nolak. Soale nang Pasar iku pasti mambu amis pol. Tapi Hilmi sek mekso ae, akhire kepekso tak iyani ae. Pas tutuk kono, buru ae melbu nang gerbange, aku wes ngambu amise iwak teko ndi-ndi. Rasane wes kate mukok, cuma kudu tak tahan. Kan gak lucu nek aku sampe muntah nang kene. Akhire selama belonjo panganan, aku nutupi separoh raiku nganggo kain krudung.


Sapa sing ora ngamuk yen awake digepuk terus-terusan. Iki sing dialami karo kancaku. Dheweke mangkel banget amarga kancane senengane nggepuki dheweke pas ngguyu. Sakjane awal-awak dheweke ora masalah amarga wis dianggep iki gawe guyonan. Nanging sayah suwi sayah ora bisa mbedakake endi sing guyonan endi sing tenanan. Dadine ora ngerti kondhisi kancaku nalika ngguyu mesti gepuk kanca sebelahe. Iki kono akhire dadi kebiasaan sing angek diendeg. Mula yen duwe kanca kaya ngene sabisane kudu diwarah genah-genah supaya dheweke ora tersinggung. Yen wis dikandani genah-genah nanging isih tetep wae ya bisa ditegur amarga tindakane iku bisa ngerugina wong liya lan nggarai wong liya lara kabeh.


Demam panggung iku rasa khawatir utowo wedi sing berlebih pas kate nampil ndek ngarep akeh uwong. Demam panggung iki onok akeh penyebabe. Siji, durung mangan. Nek durung mangan, isok marakno gak fokus pas nampil. Loro, kurang istirahat. Kurang turu iku isok sisan marakno demam panggung. Telu, gak pede kenemenen. Biasane iku wedi engkok bakal ngelakoni kesalahan utowo bakal dicemooh ambek penontone, makane dadi gak pede karepe dewe. Papat, kakean ndelok media sosial, opo maneh sing didelok iku hal-hal sing negatif. Hal iku marakno pikiran tambah elek terus maleh gak fokus. Terakhir, kakean moco berita sing elek. Moco berita sing elek iku isok marakno cemas sisan dan isok jebul dadi demam panggung.


Neng panggon sing awak dhewe ora kenal kui, awak dhewe biasane ngeroso wedi lan kuwatir. Ben ora ngeroso koyo ngono, ono hal-hal sing iso awak dhewe lakoke sakdurunge menyang dono. Sing kesiji, awak dhewe iso ngejak wong liyo pas arep neng panggon sing asing kanggo awak dhewe. Luwih apik meneh yen wong sing awak dhewe jak kui wis ngerti kahanan tujuane dhewe. Sing keloro, awak dhewe iso delike banda sing berharga kanggo awak dhewe neng panggon sing angel dijipuk. Misale, dompete dhewe mesthi awak dhewe seleh neng tas terus, lan tase awak dhewe jagani. Sing ketelu, awak dhewe ojo gowo barang-barang sing ora perlu supoyo yen ono opo-opo awak dhewe iso mlayu.


Seneng polahe petuk ambek idola acene perkoro sing langkah nang urip iki. Opo maneh kanggo wong biasa tambah angele pol. Mangkane roso seneng pas petuk ambek idola biasane gewujudno ambek kelakuan sing aneh-aneh, contone koyok ngerakut wonge, terus jaluk foto ambek wonge, terus ono sing jaluk tanda tangan barnag yo ono. Roso koyok ngene iki asline yo ora opo-opo. Karek wonge oleh mujudno roso seneng nang idolae iku maeng piye. Nag iku isek normal oleh mujudno roso senenge yo ora masalah, soale idolamu ora bakal keganggu utowo mangkel pas petuk ambek awakmu. Dadi nag petuk ambek idolamu ojo sampek roso senengmu dadekno roso mangkele idolamu.


Mergo aku gak kulino sarapan akeh, tak putusno gawe tuku roti ae gawe sarapan sak durunge kuliah. Aku mampir dilut nang Koperasi cedek kampusku dan tuku roti isi coklat. Gak langsung tak pangan, tapi tak gowo disik nang kelas dan aku mangane nang Kelas ae cek gak telat. Buru ae aku mbuka bungkus rotine dan njupuk isine, aku langsung nguncal rotine ngono ae. Yaopo igak, rotine iku wes ireng-ireng kabeh. Jelas wes jamuren nek wes koyok ngono. Akhire nganggo rong jari tok, aku njupuk roti sing tak uncal mau dan tak guwak nang tong sampah sak bungkuse sisan. Aku cepet-cepet wisuh dan melbu kelas. Jarno lah wetengku rodok keluwen titik timbangane aku mangan roti mambu koyok roti iku mau.


Awak dhewe ora mungkin ngeliwatke kesempatan kanggo ketemu idolane dee. Nanging, akeh wong sing ngelakoke perkoro-perkoro sing ora seharuse pas ketemu idola kui, Supoyo luwih sopan pas ketemu idola, awak dhewe kudu gateke beberapa hal. Sing kepisan, bengok-bengok kui oleh nanging ojo berlebihan. Iso dingerteni banget, awak dhewe kepegen idolane dhewe iso delok rupane dhewe. Luwih apik, tenogone disempen. Sing keloro, kudu nyiapke mental. Pas ngedelok idola, awak dhewe ngeroso ora percoyo, koyo neng jero mimpi. Sangking senenge, sikile dhewe malah dadi lemes malah iso tekan pingsan. Reaksi sing keluwihan iki kudu dihindarke. Soale, iso nyilakani awak dhewe lan uga ora ilok didelok idola. Sing ketelu, ojo mekso idolane dhewe foto bareng, opo meneh neng panggon umum. Idola awak dhewe kui uga menungso sing butuh wektu privasi.


Saiki wong nag didadekno saksi mesti rodok wedi soale mesti ono masalah anyar sing bakal teko mboh iku apik utowo elek kabeh karek permasalahan sing diadepi. Sing jenenge saksi yaiku wong sing dijaluki keterangan masalah perkoro sing lagek kedaden awit kedadeane perkoro sampek perkoro iku maeng maeri. Biasane saksi iku mesti ora mok siji mesti ono wong loro utwo telu sing didadekno saksi soale nag wong siji tok bakal ora adil. Tapi saiki saksi iku ora ono sing bener soale hukum nang negoro iki wes ora iso adel soale wes kenek dituku karo duwek. Sing ngelanggar hukum pokoke duwe duwek akeh mesti eneng ukumane, tapi nag wong sing ora duwe duet mesti abot ukumane.


Aku wingi ning kelas muring-muring karo kanca cedhakku. Dheweke kepergok njiplak pr ku sing kudu dikumpulna dina iki. PR sing ditulis 10 halaman iki dadakno padha plek ketiplek karo nggonanku. Aku ora ngerti kepiye dheweke nyontoh nggonku. Aku wis ora bisa sabar maneh. Tugase kancaku sing padha ambek aku iku mau langsung tak suwek ning ngarepe raine. Sawise tak suwek kancaku iku mau tak celatu nganti dheweke ora wani babar blas ndelok raiku. Aku mangkel banget amarga iku garapanku dhewe. Emoh aku yen dheweke ora usaha blas gur nyontek aku. Sawise iku aku langsung metu saka kelas lan ngandakna nang guruku babagan dheweke nyontek tugasku supaya ora diwenehi biji.


Muntah sing paling ora disenengi yaiku muntah amarga mabuk bar ngombe ombenan alkohol. Muntah sing disebabake mabuk iki pancen wajar amarga lambung mesti kaget. Nanging, wong sing ngombe iki kudu diwe kesadaran amarga bekas muntahan alkohol iki mambu lan kadhang uga ninggalake bekas. Sak durunge teler dibopong, luwih becik wong sing mabuk iki sadar lan langsung ngerampungake urusan ning jedhing wae tinimbang ngerepoti. Banjur ngombe banyu putih sing akeh lan uga ora ngombe alkohol maneh ben ora tambah mabuk. Yen isih sadar, kudu cepet nggolek kelapa ijo amarga wong sing wis teler kuwi wedine bablas lan ilang nyawane amarga kakean ngombe banyu setan iki.


Uteku ora nyandak. Aku wingi delok berito neng TV, ono buburan konser sing reged banget. Akeh sampah-sampah sing ora diguak neng tempate. Senadyan aku ora tau delok konser, aku ngerti yen rego tiket konser sing kui ora murah. Mosok wong-wong sing duwe duwit ora podo duwe adab. Opo dheweke ora ngeroso isin, opo paling ora ngeroso jijiklah delok sampah ono neng endi-endi. Opo meneh pas konsere kui, lagi udan. Dadi akeh sing nganggo jas udan plastik sing mung pisanan dienggone. Terus jas udane kui ora diguwo utowo digowo bali. Malah dadi ngereged-regede panggon konsere kui. Aku isih ora nyongko kok iso-isone wong sing duwe duwit sak mono akehe kui ora jijikan delok sampah koyo ngono.


Awak dewe pasti ngeroso sedih nek misal krungu uwong sing buru divonis lara sesuatu, opo maneh nek iku penyakit sing serius. Harapane pasti cek wong iku isok cepet sembuh, dan cek awak dewe gak sampe kenek penyakit iku. Hal iku sing marakno penting gawe njogo kesehatan awak dewe. Dimulai teko mangan sing bergizi, diakehno mangan sayur karo buah, ngehindari junkfood, ngehindari panganan sing tinggi uyah karo gulo, rutin olahraga, turu sing cukup, dan sek akeh maneh kegiatan sing isok dilakoni ben awak dewe dadi sehat. Nek awak dewe sehat, sistem kekebalan tubuh iku bakal luwe kuat dan awak dewe isok terhindar teko berbagai penyakit. Dadi mulai saiki terapno gaya hidup sing sehat yo rek.


Pas awak dhewe lagi neng taman utowo panggon-panggon sing isih terbuka, awak dhewe iso wae keno telek manuk. Pas awak dhewe keno perkoro sing sial kui, awak dhewe dadi ngeroso jijik lan sing jijik uga wong-wong neng sikitar awak dhewe. Supoyo awak dhewe ora ngeroso jijik lan wong sing liyo uga, ono beberapa hal sing awak dhewe iso lakoke. Sing kesiji, awak dhewe iso ngerisiki kui nganggo tisu. Luwih apik, awak dhewe nganggo tisu teles utowo nek ora ono awak dhewe iso nganggo tisu sing ditelesi dhewe. Sing keloro, yen misale isih ono bekase, awak dhewe iso nutupi bagian kui nganggo barang-barang sing awak dhewe gowo. Awak dhewe iso nganggo jaket utowo ditutupi nganggo tas.


Pas cilik, aku mesti diajari ambek mbahku nek arek pertama iku opo-opo kudu ngalah ambek adike. Awale sih aku iya iyo ae, wong sek cilik ya pas iku. Pokok nek bapakku nukokno sesuatu, aku kudu ngalah ambek adikku sing pingine nduweni sing apik dan aku entok sisane. Suwe-suwe aku gak terimo. Iki gak ndak e seh kabeh sing apik dipek adekku kabeh dan aku mesti entok sing elek. Bahkan gak jarang aku entuk barang sing bekas dan adekku entuk barang sing anyar. Aku gak terimo dan langsung protes nang bapakku. Dan lagi-lagi kalimat iku sing metu, nek kakak iku kudu ngalah karo adike. Aku sing tambah gak terimo tambah ngamuk gak karu-karuan dan ngerusak kabeh dolanan tekne adekku.


Yen biasane ono banjir neng daerah dhewe utowo neng daerah liyo, awak dhewe biasane ngenyalahke faktor alam. Awak dhewe ngenyalahke udan sing ora mandeg-mandeg, aliran kali sing mampet, opo awak dhewe ngenyalahke lemah sing ora cepet nyerep banyu udan. Nanging sebenere, sing marake banjir kui sebenere menungso dhewe. Kali kui ora bakal mampet yen awak dhewe ora guwak sampah neng kono. Kali uga ora bakal mampet yen awak dhewe iso ngerungi sampah sing plastik. Podo uga koyo lemah sing ora gelem nyerep banyu. Yen awak dhewe ora bangung akuh gedung lan ora akeh dalan sing aspal, awak dhewe ora mungkin keno banjir.


Yen awak dhewe wis ngeroso kerep dieututi karo wong sing awak dhewe ora kenal, awak dhewe ojo bali neng dalan utowo rute sing podo. Awak dhewe apike nganggo dalan sing bedo sak ben awak dhewe mangkat utowo bali seko panggone dhewe nyambut gawe utowo sekolah. Soale, yen awak dhewe ngelakoke kui wong sing ngetuti bakal dadi bingung. Tujuane dheweke ngetuti awak dhewe kui supoyo dheweke ngerti dalan opo wae utowo panggon opo wae sing kerep awak dhewe ampiri. Seko data kui, sing ngetuti golek cara lan wektu sing paling pas ben iso nyilakani awak dhewe. Makane kui, awak dhewe kudu kreatif golek dalan bali lan mangkat yen lagi dietuti.


Aku isek kelingan nag pas SMP aku yo duwe konco sing iso diarane rambute puteh breh koyok wong tuwek. Karo bocah-bocah mesti di godoi ambek ngelokno bocah iku maeng sing akhire bocah iku srengen soale dilokno koyok wong tuwek. Bocah iku maeng ora trimo akhire nang kelas rame polahe bocah loro iku maeng gelot. Ora suwe pak guru terus teko polah kringi suarane bocah iku maeng ramene megilan sampek kringi nang kantor sing ono nang ngisore kelas iku maeng. Terus akhire bocah iku maeng dipisah ambek pak guru terus dikongkon salaman ben ora lok-lokan maenh sing iso dadekno perkoro koyok maeng. Tapi mari ngunu bocah loro maeng dikongkon ngadek nag ngarepe kantor sampek istirahat.


Panganan mambu iku panganan sing wes ngalami perubahan kondisi mergo penurunan kualitas karo kelayakan gawe dikonsumsi. Hal iku kedaden mergo panganan disimpen nang suhu sing mungkino bakteri bakal berkembang dan ngerusak panganan. Awak dewe jelas bakal ngguwak panganan sing wes mambu. Tapi kadangan awak dewe bingung ndelok tanda-tanda panganan sing wes mambu iku koyok yaopo. Kadang ketokane sek apik, dadakno wes mambu. Nek awakmu sek bingung, awakmu isok ngenali tanda-tanda iki. Siji, onok perubahan werno. Loro, muncul lapisan lendir nang panganan. Telu, nimbulno ambu utowo aroma sing gak uwenak. Papat, tekstur panganan dadi berubah, koyok lembek terus lendiren. Terakhir, ditumbuhi jamur sing ketok nang permukaan panganan.


Ancene sing jenenge jeding iku kudu diresiki soale jagani nag ono wong mlebu terus ambune ora enak kan yo mangkelno. Biasane sing jijikan iku mono bocah wedok, Nah jareno koncoku sing wedok pas ngopi nang pinggir kampus, deke iku rosone sampek kudu muta polahe delok jeding sing ora diresiki maeng. Nah siong garai jember iku maeng asline ora teko rupane tok, tapi teko ambune sing garai ndase nggliyeng. Teko perkoro iku mangkane akeh wong sing ora seneng nag jedinge iku ora tau diresiki. Masio iku ora wangi ancene jeding yo kudu diresiki. Syukur-syukur nak iso wangi yo tambah apik. Soale nag ora diresiki wong sing ate mlebu maleh bingung soale ambune sing mangkelno.


Awakmu tau gak, pas ndelok-ndelok klambi, sing dipajang iku malah klambi sing suwe-suwek? Pikirmu, klambi suwek lapo didol coba, lak mending dadi lap mejo nang omah. Wes ngono, biasane klambi sing suwek iku regane isok luwe larang timbang klambi biasane. Tambah mbatin pasti awakmu. Dadakno, klambi sing suwek regane larang iku onok penyebabe. Desainer klambi iku bakal ngukur suwekan iku bakal digawe pirang senti, terus nentukno model suwekan koyok yaopo sing apik, terus bakal disuwek nganggo alat opo sisan. Gak koyok klambi biasa sing garek nentukno model opo, jahit, mari deh. Teko akeh pertimbangan desainer iku mau, makane klambi sing suwek diregani luwe larang.


Sebangsa urang lan kepiting kuwi bisa cepet mambu lan ngetokake mambu sing amis amarga ning laut, panganane kewan iki limbah-limbah laut. Amarga kuwi, para koki sing wis kebiasa ngolah kepiting lan urang iki mesti njaluk sing seger amarga ambune ora amis. Ambu amis sing ana ning panganan kuwi bisa ngerusak selera mangan. Kamangka, yen bar oleh kepiting utawa urang, sing kudu dilakoni yaiku cepet-cepet ngeresiki. Kabeh kotoran sing ana kudu diilangi, utamane kepinting amarga kepiting iki angel diresiki. Banjur yen wis diresiki, bisa langsung dideleh kulkas utawa dilebokkake marang bumbu dhisik baru disimpen ning panggonan sing ketutup lan ditambah uyah ben awet.


Seko cilik, aku dadi bocah sing biasa-biasa wae. Ora duwe minat neng bidang spesifik. Ora pinter olahraga koyo konco-konco liyane. Rupaku nek dibandingke karo sing liyo uga biasa wae, ora ganteng ning yo ora elek-elek banget. Aku yo ora duwe prestasi sing iso dibanggake. Aku ora tau melu lomba-lomba bahkan lomba sing tingkate mung neng kampung. Mungkin, aku wonge pancen ora kompetitif. Mergo kui, aku tekan saiki iling banget rasane entuk piala pertama. Pialaku tak entoke dudu mergo menang lomba, nanging mergo aku entuk biji 10 neng Ujian Nasional pas SMP. Bagi akeh wong piala kui biasa wae, ora ono gengsine. Nanging kanggo aku, iki berarti banget.


Taun 2020 sasi Desember, konco SMA ku Dito nikah. Kebetulan calone kui ogo konco sekolahe dhewe, Vita. Nanging bedo kelas karo awak dhewe. Mergo isih ono pandemi COVID-19, wong sing diundang ora akeh. Rampung acara kui, aku diceluk karo Dito. Aku dikon ngewehi undangan unduh mantu kanggo konco-konco sing durung iso teko saiki. Dee ngekon aku karo Fikiri mergo dee arep bulan madu disik karo bojone. Sesoke, aku langsung nyebar undangane. Acarane kui bakal diselenggarake wulan Januari. Nanging, telung dino sadurunge acara aku dikabari yen Dito lan bojone keno COVID. Akhire acara unduh mantu kui, tetep diselenggarake tanpa pengantene. Wong-wong foto neng pelaminan bakal diedit ditambahke Dito karo Vita neng tengahe.


Sopo ae iku isok dadi pelaku bullying, bah iku secara sacar utowo igak. Tapi temenan lho, onok uwong sing ancen gak nduwe niatan gawe ngelakoni bullying, tapi secara gak langsung ngelakoni hal sing isok nyakiti korban iku mau. Nek jareku, sembarang kalir hal sing isok ngelarakno uwong liyo iku isok dikondo bullying. Contohe koyok ngekeki komentar sing elek nang koncone awak dewe, bahkan sampe marakno konco iku mau lara ati. Nek pisan tok ngono sek gak masalah, tapi nek kedaden ping bolak balik yo isok dikondo dadi tindakan bullying. Soale korban iku mau pasti sampe menderita mergo perkataan koncone tok.


Ana salah sawijing perkara sing bisa marai wong tuwa kuciwa, salah sawijine yaiku ninggalake ajarane agama sing dianut. Akeh wong tuwa sing ngerasa gagal yen anake ora manut karo aturan agama amarga agama kuwi dasar urip sing paling pertama. Kamangka, babagan agama iki bisa ditangani saka awak dhewe. kaping pisan, awak dhewe kudu sadar yen ibadah kuwi kewajiban sing paling utama lan ora oleh ditinggal. Kaping pindho, akeh-akeh diskusi karo wong kang alim kaya ustad, kyai, pandita, bhikku, pastor, utawa imam agama sing bisa dipercaya. Kaping telu, akeh melu kajian sing sesuai karo kondisi lan akeh sinau saka lingkungan. Kajian iki uga kudu selektif ben ora sesat.


Ana sing ngomong yen reuni SMA kuwi yen lagi apes malah mbahayakake hubungan. Wis akeh kasus selingkuh amarga ketemuan ning reuni lan banjur mbahas cerita sing wis rampung pas jaman sekolah, sing paling sering yaiku SMA. Kamangka kuwi, kanggo wong sing wis rabi, biyasane ngejak bojo utawa anak kanggo reuni amarga bisa nuwuhake rasa sing ora biasa lan marai gonjang-ganjing lan angkara murka ning hubungan bebojoan. Reuni SMA iki bisa marai wong sing ora tau ketemu malah cedhak lan bisa akeh ngomongake babagan hubungan saben dinane amarga akeh aspek sing wis berubah dadi versi sing luwih apik saka wayah SMA.


Wes ket adoh Nana nyiapno sinau gawe tes melbu kampus impiane.  Mergo de’e gak lolos SBMPTN, Nana milih gawe melu ujian mandirine. Nana wes percoyo diri banget bakal isok ketrimo nang kampus favorite, soale persiapane wes mateng. Pas ngerjakno tes e pun lancar banget, marai de’e tambah pede. Aku pun melu dungakno cek Nana isok ketompo nang kono. Pas pengumuman, Nana kudu nerimo nasib nek de’e ketolak. Saking sedihe, Nana sampe gak isok nangis. Utekke ngeblank, soale de’e ketolak nang siji-sijine jalur gawe de’e kuliah. De’e bingung kudu daftar nang ndi maneh soale de’e temenan pingin kuliah dan gak pingin gap year. Gak mungkin daftar nang swasta, soale wong tuwone yo gak sanggup.


Salah siji permainan sing akeh banget onok nang film action iku Russian roulette, utowo rolet Rusia. Rolet Rusia iki permainan maut sing nganggo pistol revolver. Permainan iki dimulai teko ngetokno siji peluru teko silinder revolver. Silinder iku diputer secara acak, terus revolver ditodongno nang awak dewe, terus pelatuk iku ditarik. Mek onok siji peluru asli sing dinggo nang permainan iki, dan sisa ruang nang silinder revolver dijarno kosongan. Nek pelatuk kenek nang silinder sing kosong berarti pemain selamat. Tapi nek pelatuk kenek nang peluru, pemain bakal mati dengan kondisi kepala tertembak. Dadi mek keberuntungan sing isok nyelamatno pemain teko kematian.


Numpak kendaraan umum pancen kudu sabar. Iki mana amarga yen numpak kendaraan umum bakalan nemoni kedadean sing macem-macem kayata mara-mara macet suwi, ketemu wong sing aneh, lan sapanunggale. Iki sing tak rasakna maeng isuk. Ing bis transjakarta ujug-ujug ana wong sing ngamuk lan meh ae gelud karo supire. Kabeh padha ngira wong iki mabuk. Iki sakjane mung masalah sepele yaiku macet. Kabeh wong sing ana ing bis wedi, raine padha pucet, tangane padha gemeter, lan ora ana sing wani nyauti wong iki. Akhire ana wong sing kendel lan dheweke nelpon polisi amarga wis kerasa ora nyaman ning bis iki. Wong sing ngamuk ora cetha mau akhire digawa ning kantor polisi kanggo diamanke.


Wong-wong uga iso jijik neng tabiate menungso. Biasane tabiat sing dijijik kui tabiat sing elek, misale koyo sombong, medhit, sok ngerti, lan liya-liyane. Yen wis koyo ngono, awak dhewe bakal angel golek konco meneh. Malah wong sing cerak karo awak dhewe dadi ora kancanan meneh karo awak dhewe. Makane kui, awak dhewe kudu berubah yen awak dhewe ngerti yen awak dhewe tabiat sing olo. Menungso kui makhluk sosial dadi awak dhewe mesthi ketemu karo wong sing liyane. Dadi penting kanggo awak dhewe tetep disenengi karo wong-wong liyo. Supoyo awak dhewe tetep bisa urip lan iso ngejalani takdire menungso sebagai makhluk sosial mau.


Awak dhewe nek dietuti karo wong sing ora dikenal kui ngeroso wedi. Penyebabe kui werno-werno. Ono sing seko awal dhewe tau ngelakoke salah. Contone koyo ora nyauri duwit neng wektu sing wis ditentoke. Kewajiban sing durung dibayar kui gawe wonge mikir sing ora-ora Dheweke ngeroso bakal ono wong sing nyilakani dheweke senadyan sebenere mungkin ora ono wong duwe niatan koyo ngono. Wong kui iso wedi dietuti kui soale seko opo sing dheweke delok neng TV utowo neng berita-berita kui ora ono hal sing apik seko wong sing dietuti. Mediane dhewek beritake wong sing dietuti kui dicopetlah, opo digebuki, opo dipatani, opo mungkin diperkosa.


Urip dewe ancene ora enak soale menungso iku makhluk sosial sing butuh liyane gawe konco urip mboh iku dolan, ngomong, ijol pemikiran utowo liyan-liyane. Aku wes tau ngerasakno urip dewe pas nag semester 1 nang Suroboyo. Biyen pas aku kulia iku durung ono sing jenenge android. Hp wae isek model petek'an durung koyok saiki.  Biyen nag gak ono pulsa oro iso nelfon. Mangkane biyen aku ngeoroso nag suroboyo iku koyok urip dewe ijen ora ono koncone soale bocah-bocah podo nang kampung terus ora kabeh bocah duwe telfon. Mangkane aku ngeroso urip dewe sedehe pol soale ora ono koncone cerito. Mari ngunu  nandi-nandi bingung ate takok yo wedi soale isek awitan nang kota gedeh.


Bocah sing pinter dhurung mesti bisa langsung mlebu universitas sing dipengeni. Ana faktor liya sing nggarai bocah iku bisa langsung mlebu utawa gagal mlebu universitas. Salah sijine pilihan universitas. Ana bocah sing idealis pol kanggo milih universitas sing dipengeni lan ora ndelok kiwa tengen kayata ana alumni sekolahe apa ora, biji rata-ratae pira, saingan ing sekolah sing padha jupuk universitas iku ana pira, lan liyane. Padahal babagan sing kaya ngono iku penting lan kudu diperhatikna supya ora nganti keblasuk. Mula ayo padha sinau ora mung sinau pelajaran wae, nanging sinau kanggo ndelok situasi lan kondhisi supaya ora nganti keblasuk kanggo milih universitas!.


Kabeh uwong sing kate njahit klambi, iku pasti nduwe harapan klambi dadine engkok bakal awet dan gak sampe suwek. Wong sing nganggo klambi terus suwek iku pasti bakal isin dewe. Makane penjahit iku pasti gak bakal sembarangan gawe tuku kain. Wes jelas penjahit iki mau nggolek e kain sing bahan dasare benang sing kuat dan tahan suwek. Benang sing kuat iku biasane sing permukaane licin, tahan gesekan, nduwe diameter sing roto, lentur, terus gak gampang nyusut. Penjahit iku pasti akeh takon nang penjual kain, iki kain bahane teko opo. Nek wes eroh kain iku ditenun nganggo benang opo, baru deh dituku.


Koncoku tau nerangno nag gagal nang urip iku perkoro sing wes direncanakno opo sing ate dilakoni ambek rinciane kabeh sampek mateng tapi gara-gara siji perkoro sing moro-moro teko iso dadi ajor kabeh. Gagal nag urip iku yo wes biasa dialami ambek wong akeh. Oro mok wong biasa tok tapi wong sing saiki duwe duwek akeh yo tau ngalami gagal nag jero uripe. Tapi wong iku maeng iso ngadek maneh soale nganggep nak iku dadi pondasine wonge nang masa ngarepe sing bakal teko maneh. Mangkane wong sing saiki iso ngadek jejek ambek duwe duwek akeh iku yo ngerti ambek ero rasane gagal nag jero urip iku koyok opo.


Transportasi paling enak nanging uga sering marai mangkel amarga jadwale sing kadhang ora teratur iki yaiku bis. Bis iki ora mung kanggo transportasi antarkota, nanging uga bus dalam kota lan antarprovinsi. Ning jaman biyen, bis iki ya jadwal budhale kadhang uga miturut ngumpule penumpang. Nanging penumpang iki uga kadhang ngulur waktu lan ditinggal yen melu molor. Banjur yen ketinggalan, bis sing sak uwise kadhang ya ora ana kursi tambahan. Kamangka, bis iki saiki mulai ditertibake saka penjadwalan lan uga tiket sing dikumpulake saka penumpang. Bis saiki uga mulai tertib lan petugas uga gelem nelpon siji-siji para penumpang yen durung teka.


Koncoku tau cerito yen dheweke kudu golek banyu kelopo bengi-bengi pas lagi udan deres. Dheweke kudu golek ombenan kui soale mbake neng omah ngombe susu sih wis basi. Mbake kui ora ngerti yen susune wis mambu, sakdurunge diandani mboke. Pas mbake ngerti, mbake langsung panik. Dheweke wedi banget yen bakal keracunan. Akhire, koncoku sing dikon metu golek banyu kelopo kanggo dadi tombone. Dheweke wis angel-angel metu pas udan-udane, nanging ora ono bakul degan sing bukak. Akhire dheweke bali-bali, mung gowo banyu kelopo kemasan sing didol neng mini market. Nanging pas tekan omah, mbake wis ora mukok-mukok meneh. Dheweke ngeroso sehat-sehat wae.


Kabeh wong sing delok WC sing ora tau diresiki mesti mangkel ambek jember. Nah sing jenenge WC iku maeng yoiku panggonan sing biasane digawe wong ngising utowo nguyo. Nag panggonan iku maeng ora tau diresiki ambek endute ora karoan terus ditambahi ambune sing ora enake megilan yo jelas marakno wong sing delok jemberi megilan. Nah perkoro iku maeng yo wes biasa soale nag sing jenenge WC endut utowo ruso mesti ambune marakno wong sing ngambu utowo ambu tanpo sengojo mbunek-mbunek ambek jengkele setenge mati. Nah biasane ambune iku maeng pesinge orambloko terus basine pol polahe campur ora karoan ambek pesing terus campuran ruso liyane.


Ndek tahun 2022 iki, lagi marak banget perusahaan sing nge-PHK massal karyawane. Sing paling akeh iku teko perusahaan start-up. Perusahaan sing wes gede malah meh gak onok sing nge-PHK. Onok beberapa faktor sing marai badai PHK menerjang perusahaan start-up. Siji, faktor eksternal, mulai teko kenaikan suku bunga, inflasi, ambek sing liyane. Kenaikan suku bunga iki mempengaruhi cost of capital sing terjadi ndek pasar. Loro, faktor ekspektasi sing duwur teko investor mari ndelok siklus bisnis sing terjadi dengan cepet bagi perusahaan. Telu, beberapa tahun lalu perusahaan start-up lagi rame ngelakoni bakar duit sebagai strategi narik pasar sing gede. Anggaran perusahaan dadi entek nang bakar duit iku kabeh dan gak isok ngekeki gaji sing layak gawe karyawane.


Biasane panganan sing dideleh neng mejo makan kui gampang reged. Awak dhewe pas arep mangan dadi ora selera meneh mergo wis jijik deloke. Panganan sing reged kui biasane mergo keno debu utowo dirubung karo khewan-khewan. Supoyo panganane dhewe ora reged, ono beberapa hal sing iso awak dhewe lakoke. Sing kesiji, awak dhewe iso nutup panganan sing ono neng duwur mejo nganggo rege. Sing keloro, awak dhewe iso delehke wadah panganan utowo ombenan neng duwur piring sing dikei banyu. Fungsine supoyo ora disemuti. Sing keloro, awak dhewe iso ngurupke lilin neng cerak panganane, supoyo laler ora nyeraki. Sing ketelu, awak dhewe iso nyimpen panganane kui neng jero kulkas.


Aku duwe misanan sing omahe ana ning cedhak stadion Kanjuruhan. Pas ana kerusuhan ning Kanjuruhan, dekne ana ning panggon kedadian lan dadi saksi akeh wong sing sekarat kedhempet ning lawang amarga ngindarake saka gas air mata. Akeh wong sing sesek lan akeh bocah cilik sing kepidhak. Akeh wong sing bengok-bengok njaluk tulung kanthi ning situasi kuwi, polisi padha ora bisa nangani suporter sing dhesekan. Amarga kuwi, misananku dadi trauma amarga akeh wong sing seda lan dijejer ning dalanan Kabupaten Malang. Akeh ambulans padha wara-wiri wiwit bengi kanthi isuk. Untung wae misananku slamet, nanging pas bali, dekne sambat yen seseken amarga wedi.


Lelembut iku pancen ana img ngendi wae amarga lelembut uga makhluk sing diciptakna karo Gusti. Ora perlu wedi karo lelembut. Yen wis kadung duwe rasa karo lelembut, ana apike kanggo melui cara iki supaya ora wedi maneh karo lelembut. Nomer siji, kudu percaya yen lelembut sing diwedeni iku mung imajinasi. Nomer loro, kudu ngadoh saka panggon sing peteng supaya ora tambah keweden lan mikir sing ora-ora babagan lelembut. Nomer telu, supaya ora tambah keweden lan duweni imajinasi sing macem-macem, kudu mesti ana ing panggon rame lan ngadoh saka panggon sepi. Sing terakhir, kudu tansah donga marang Gusti supaya tansah ana ing lindungane.


Dino iki aku ngeterno koncoku sing teko Korea balik nang kampung halamane. Waktu gawe de’e dadi exchange student wes entek dan kudu balik nang kampuse dewe nang Korea. Jeneng koncoku iki Minjun, dan jeneng Indonesiane iku Juni. Aku ngeterno Juni sampe nang Bandara. Pas nang kono, awak dewe gandengan terus, podo-podo gak rela nek kudu pisah. Soale Juni iku konco pertamaku sing teko Korea, dan bagi Juni aku iku konco setia sing ngancani de’e selama sak semester dan akeh ngajari boso Indonesia. Pas kode pesawate Juni diumumno nek kate berangkat, gelem gak gelem aku ngelepasno gandengan iku mau dan aku meluk de’e sing terakhir kaline sambil nahan nangis. Dan akhire aku kudu berpisah karo Juni nang bandara iku.


Aku kepengen banget neng luar negeri, utamane aku pengen banget neng negoro-negoro Eropa. Ono akeh panggon sing apik lan duwe sejarah neng negoro-negoro kui. Nanging sing paling marake aku wedi kui tinggal neng negoro Eropa kui perbedaan suhune. Indonesia kui ono neng daerah tropis. Dadi sepanjang taun kui suhune ora patio bedo. Nanging negoro eropa kui suhune iso munggah lan midun ekstrem banget. Aku wedi yen aku neng kono suwe-suwe awakku ora kuwat. Aku dadi luwih gampak lara lan ambruk.  Yen wis koyo ngono, aku dadi kangelan. Soale neng kono mesthi bayar dokter luwih larang lan kegiatan sing wis direcanake dadi bubar.


Pas waktu cilik biyen koncoku senengane ngajaki kucing sampek diseret-seret kucinge. Ora terimo diseret-seret tok, kucinge sampek diuyel-uyel barang. Tapi siji waktu bocahe petok ambek kucing kuning sing apike megilan terus bocahe maeng senenge pol soale ancene kucinge maeng resik. Koncoku maeng moro-moro marek terus nyekel kucing, tapi karo kucinge maeng langsung dicatek tangane sampek ketehen, mari ngunu koncoku yo dicakar sisan tangae sampek blenjet kabeh soale kucing yo keweden ambek koncoku sing moro-moro nyekel awake ambek buntute. Koncoku maeng akhire berok-berok ora karoan sampek diparani wong akeh. Ket dino iku koncoku nag ono kucing kuning mesti wedine pol soale trauma pas jaman cilike biyen.


Sing iso awak dhewe isin pas ngaggo HP kui pas awak dhwe salah ngirim pesan. Awak dhewe kudu ngerim neng sopo nanging awak dhewe ngirime neng sing liyo. Penyebabe iso akeh. Mungkin wae, awak dhewe mung salah pejet kontake. Awak dhewe lagi kesusu dadi ora terlalau gateke opo sing awak dhewe pencet. Alesane sing liyane kui mungkin, jeneng neng daftar kontake awak dhewe kui podo. Misale sing jenenge Putri kui akeh banget. Awak dhewe mungkin salah ngirim, kudune neng Putri sing koncone SMA nanging kekirime neng Putri SMP. Sing ketelu, awak dhewe salah delok foto profil neng kontake mergo ono beberapa sing mirip.


Yen sengit karo samubarang, samadyane bae, aja kalangkung, awit barang kang kaanggep elik dening awake dhewe bisa bae dadi bab kang wigati. Panemu kaya mangkono mau dakkandhakke marang awakku dhewe. Nalika biyen aku cilik  aku tu kesemet bal nalika kakak kelasku bal-balan ana lapangan sekolah. Wiwit kuwi aku dadi ora seneng marang bal. Ora seneng marang pelajaran olahraga. Kepara tambah minder saben jadwal olahraga. Bab mau kagawa nganti dhiwasa. Nalika kabeh wong ngomongke piala dunia, aku ora bisa melu guneman, awit aku ora seneng marang bal. Nalika ana tragedi Kanjuruhan, aku ora duwe panemu, awit aku ora seneng bal. Uga nalika ana ponakanku ngajak dolanan bal, aku or bisa ngajari carane nendang, nyekel, ngoper, nyundhul bal kanthi bener. Mula terang menawa sengit marang samubarang, aja kumalangkung.


Salah siji babakan sing marai wong getun seumur urip yaiku amarga ora ndaftar asuransi. Asuransi iki penting banget kanggo urip. Asuransi iki jenise akeh banget, yaiku asuransi pendidikan, asuransi jiwa, asuransi kesehatan, lan asuransi barang-barang mewah. Asuransi iki ora oleh milih sembarangan amarga kudu ndelok kebutuhan lan kemampuan. Yen arep melu asuransi, sing kudu didelok yaiku keuntungan saka perusahaan uga ono lan orane kasus sing hubungane karo perusahaan iki. Kaping pindhone, kudu ndelok premi sing ditawarke lan kudu sesuai karo kemampuan ben ora ana tunggakan. Kaping telune, aja nundha tuku asuransi sing sesuai kaya apa kebutuhan lan apa sing butuh diantisipasi.